text:
Send okkum tína umsókn
Niels Poulsen
Varaleiðari á Kredittdeildini. Útbúgving: Cand. Merc Aud.
Í Eik síðan 2009.
- Eg búði niðri, hevði gott starv, og hevði sum so ongar ætlanir um at flyta heim til Føroya, tá eg fekk ein spennandi kjans í Eik. Eg valdi at taka av, og byrjaði sum ráðgevi á Vinnulívsdeildini í 2009. Í 2011 fekk eg boðið starv á Kredittdeildini, har eg mest arbeiði við kredittmetingum av vinnulívssakum. Dagligdagurin í Eik er altíð fullur av avbjóðandi og fjølbroyttum uppgávum, og hetta dámar mær sera væl.
Paulina Dam
Eksternan roknskap á Fíggjardeildini. Útbúgving: HD í Roknskapi og Búskaparstýring.
Í Eik síðan 2007
- Eg arbeiði á Fíggjardeildini, har eg siti við eksternum roknskapum. Á fíggjardeildini arbeiða vit bæði sjálvstøðugt og í toymum. Arbeiðsumhvørvið í Eik er sera gott, arbeiðsuppgávurnar eru fjøltáttaðar og avbjóðandi, og ein mennist nógv í starvinum. Harafturat arbeiði eg saman við einum ótrúliga góðum og stuttligum toymi.
Eyðna J. M. Joensen
Samskifti og marknaðarføring í Eik. Útbúgving: Cand. Komm. frá RUC.
Í Eik síðan 2006.
- Eg flutti heim at arbeiða á Marknaðardeildini í Eik í 2006. Samstarvið á deildini er framúr gott, og arbeiðsøkið samskifti og marknaðarføring í Eik er sera spennandi. Tað fevnir bæði um heilt smáar uppgávur og størri strategiskar langtíðar verkætlanir, og tað dámar mær væl. Fakliga og persónliga trívist eg best við krevjandi og fjølbroyttum uppgávum, tí arbeiði eg í Eik.
Margareth D. Djurhuus
Rakstrarleiðari Tórshavn. Útbúgving: MBA - Commercial Banking.
Í Eik síðan 2000.
- Eg búði í Danmark og var útbúgvin bioanalytikari, men hevði allatíð ætlanir um at útbúgva meg innan økonomi og støddfrøði. Tá eg flutti heimaftur, søkti Eik eftir næmingum, og eg valdi at søkja. Øll árini í Eik havi eg ment meg persónliga og fakliga. Eg havi fingið tær avbjóðingar, sum eg havi ynskt, bæði við størvum og við víðari útbúgving. Mær dámar sera væl at arbeiða í Eik. Her fái eg samantvinnað mín áhuga fyri at arbeiða við menniskjum og økonomi, og ikki minst møguleikan fyri støðugari menning.
Kári Nielsen
Privatkundaráðgevi í Havn. Útbúgving: Fíggjarskúla.
Í Eik síðan 2007.
Fjølbroytni
Starvsfólkini í Eik eru sera fjølbroytt. Onkur hevur starvast í Eik í 40 ár og meir, meðan onnur júst eru byrjaði sum næmingar. Eisini er ymiskt, hvørjar útbúgvingar, fólk hava. Vit leggja okkum eftir at tiltrekkja góða og fjøltáttaða arbeiðsmegi.
Tá umsøkjarar søkja starv, leggja vit, umframt fakligar førleikar, eisini dent á persónligar eginleikar og arbeiðsroyndir annars. Vit eru ikki bangin fyri at seta fólk við einum øðrvísi profili, um persónurin er júst tann rætti til starvið. Í Eik er tín profilur okkara styrki.
Menning
Hugburðurin í Eik er, at “Starvsfólkini eru týdningarmesta tilfeingið”. Tí leggja vit stóran dent á, at starvsfólkini fáa góðar umstøður og møguleikar at røkja sínar uppgávur og at mennast í sínum starvi.
Vit leggja dent á støðugt at menna okkara starvsfólk, soleiðis at tey kunnu skapa virði og gera Eik til eitt spennandi og dragandi arbeiðspláss. Okkara leiðregla er, at tað skal vera lokkandi at seta fólk í starv, sum hava starvast í Eik. Við at fokusera á starvsfólkamenning tryggja vit okkum tey bestu starvsfólkini.
Trivnaður
Vit vita, at tað er neyðugt, at starvsfólkini trívast, og tí ger Eik ymiskt fyri starvsfólkini. Umframt ókeypis frukt og stuðul til ítrótt, verður skipað fyri árligum starvsfólkadegi, útferðum og ymsum skeiðum. Eik leggur dent á, at starvsfólk eru jalig, hava ein opnan og góðan tóna, tora og vilja mennast.
Arbeiðstíð
Arbeiðstíðin í Eik er mánadag til fríggjadag kl. 8.16 – 16.10, íalt 37 tímar um vikuna. Døgurðasteðgur á 30 min. og møgulig onnur frítíð eru ikki íroknað her. Frælsi økir um nøgdsemi og effektivitetin hjá starvsfólkunum. Tí hava starvsfólk møguleika fyri, innan fastlagdar karmar, at leggja dagligu arbeiðstíðina til rættis.
Starvsfólkaviðurskifti
Starvsfólkaprátið er eitt av fleiri gagnligum amboðum, sum verður nýtt til at tryggja trivnaðin hjá tí einstaka í bankanum. Afturvendandi prátið millum leiðara og starvsfólk tryggjar, at arbeiðsgleðin er til staðar, at persónlig og faklig menning er í hásæti, og at mál verða rokkin.
Nøgdsemiskanningar
Nøgdsemiskanningar er eitt amboð til at tryggja, at vit náa okkara málum. Vit gera eina árliga nøgdsemiskanning fyri at fáa ábendingar um innanhýsis nøgdsemi. Úrslitið gevur okkum eina ábending um, hvørji ítøkilig tiltøk kunnu setast í verk.
Heilsupolitikkur
Okkara starvsfólk eru okkara mest tíðandi tilfeingi. Tí leggja vit stóran dent á, at øll hava tað gott bæði sálarliga og kropsliga. Vit ynskja at styrkja hugburðin hjá starvsfólkunum til heilsu og at raðfesta heilsuna frammalaga í gerandisdegnum. Raðfestingin merkir, at trivnaður og vælvera økist, sjúkradagar fækka, starvsfólk eru glaðari, sunnari og meira motiveraði og at arbeiðsorkan økist. Eik ynskir at stuðla starvsfólkum at gera sunna valið til rætta valið, eins og starvsfólk verða eggjaði til at luttaka í t.d. rørslutiltøkum.
Vit bjóða ókeypis frukt á øllum deildum bankans.
Send umsókn
At vera í Eik
Eik fremsta val føroyinga - eisini sum arbeiðspláss


c: text/html

text:
Ein vanligur ísraeli hevur ikki lætt við at fáa fatur á eini Bíbliu við Nýggja Testamenti.
Tað eru bara nakrir heilt fáir bókhandlar, ið selja Bíbliur, har Nýggja Testamenti eisini er í.
Ísraelska Bíbliufelagið hevur nakrar tílíkar bíbliuhandlar í Ísrael, og starvsfólkini har greiða frá, at áhugin millum jødar fyri Nýggja Testamenti er vaksandi.
Ísraelsmissiónin stuðlar fíggjarliga og hevur eisini stuðlað við útsendingum.
Við at geva eina gávu til Ísraelsmissiónina, stuðlar tú eisini hesum arbeiðinum.

robotstxt: allowed

filter: keep


text:
Sverri Egholm
20.10.2017 - 18:44
Á Fólkaheilsuráðstevnuni í dag, har millum 300-400 fólk vóru savnað í Norðurlandahúsinum, varð Gerandishetjan 2017 avdúkað.
Og tað gjørdist Høgni Kunoy Dávason, sum gjørdist ársins gerandishetja.
Faðir Høgna tók ímóti virðislønini, sum er eitt skreytblað saman við einum kekki uppá 5.000,- krónur. Høgni sjálvur er uttanlands í sambandi við kappingar.
Drongurin við svarta beltinum hevur fingið heiðurin: "Gerandishetjan". Hann hevur saman við foreldrum sínum tikið stig til at seta ítróttargrein á stovn, eitt átak, sum virkar samlandi fyri bæði ung og gomul, sigur Fólkaheilsuráðið.
Uppskotstillarin hevur millum annað sagt soleiðis: “...sjúkan hjá Høgna hevur havt við sær, at vit onnur venja saman við honum, og fáa harvið bæði betra okkara likamliga og sálarliga heilsu. Tey hava lagt sál og orku í at venjingar eru (...) nærum árið runt.”
- Vit meta, at Høgni við sínari familju hevur, hóast likamligar avbjóðingar, megna at gjørt nakað munagott innan heilsufremjan fyri seg sjálvan og onnur, sigur Fólkaheilsuráðið.


text:
Heini Vatnsdal
Heini Vatnsdal (føddur 18. oktober 1991) er føroyskur fótbóltsleikari, verjuleikari og miðvallaleikari. Heini spælir við HB frá 2013, í oktober 2012 undirskivaði hann trý ára sáttmála við HB.[1] Heini hevur til 2012 spælt við FC Suðuroy. Hann spælir mest sum miðvallaleikari. Heini hevur eisini spælt við U15, U17 og U21 ungdómslandsliðunum hjá Føroyum. Við U15 spældi hann sum miðvallaleikari. Hann hevur verið við í U19 landsliðshópinum, men spældi ikki nakran dyst. Í 2020 til 2012 var hann í hópinum hjá U21. Hann spældi 6 dystir fyri U21 hjá Føroyum. Í 2013 kom hann í landsliðshópin hjá Føroyum.[2] Í mai 2013 varð hann fyri fyrstu ferð úttikin til føroyska A-landsliðið í fótbólti.[3] 7. juni 2013 spældi hann sín fyrsta landsdyst fyri føroyska A-landsliðið. Dysturin varð leiktur á útivølli móti Írlandi. Írland vann dystin 3-0.[4]
Innihaldsyvirlit
- 1 Lívsleið innan fótbólt
- 2 Keldur
- 3 Slóðir úteftir
Lívsleið innan fótbólt[rætta | rætta wikitekst]
Besti leikari í Venjarakappingini 2013[rætta | rætta wikitekst]
Leygardagin 26. januar 2013 skipaði Venjarafelagið fyri fótbóltskapping í Gundadali í Havn. Kappingin var fyri lið úr bestu deildini og nøkur lið úr 1. deild. Í alt vóru 12 lið meldaði til. HB vann kappingina og Heini Vatnsdal, sum júst er byrjaður at spæla fyri HB, varð kosin besti leikari í kappingini og fekk steyp handað.[5]
Ungdómslandsliðsleikari[rætta | rætta wikitekst]
U21 landsliðið[rætta | rætta wikitekst]
Í august 2010 varð Heini Vatnsdal úttikin til U-21 landsliðshópin hjá Føroyum til dystin móti Andorra 11. august 2010.[1] Í 2011 spældi hann fýra dystir fyri Føroyar U21, tað var móti Norðurírlandi 31. mai 2011, dysturin endaði javnt 0-0. Í september sama árið spældu teir móti Serbia, sum vann 5-1. Í oktober spældu teir móti Danmark, sum vann 4-0 og í november 2011 spældu teir ímóti Makedonia, sum vann 1-0. Heini spældi allar 90 minuttirnar ímóti Serbia, Danmark og Makedonia. Í dystinum móti Norðurírlandi spældi hann inni í 10 minuttir. Hin 1. juni 2012 spældi hann við U-21 landsliðnum móti Makedonia. Hann kom inn í seinna hálvleiki. Dysturin endaði við javnleiki 1-1.[6] 5. juni 2012 spældi Heini allar 90 minuttirnar móti Serbia á heimavølli. Føroyar tapti dystin 0-2.[7]
U19 landsliðið[rætta | rætta wikitekst]
Heini Vatnsdal hevur verið við í U19 landsliðshópinum hjá Føroyum.[2] [3]
U17 landsliðið[rætta | rætta wikitekst]
Heini Vatnsdal spældi landsdyst fyri Føroyar í U17 móti Norðurírlandi 21. oktober 2006. Norðurírland vann dystin 1-0. Heini spældi sum verjuleikari. Heini spældi eisini við í dystinum móti Noregi, sum var leiktur 5. august 2006 í Havn, Noreg vann dystin 5-0. Harumframt luttók Heini í kappingini Aberdeen International Football Festival 2007 í juli, Føroyar vann kappingina, og Heini skeyt avgerðandi málið í 2-1 finaludystinum.[8]
U15 landsliðið[rætta | rætta wikitekst]
Heini hevur verið við í U15 hópinum hjá Føroyum í 2005 og 2006. Hann spældi fleiri dystir fyri Føroyar og skeyt nøkur mál eisini, sí niðanfyri.[4]
Aberdeen International Football Festival 2006[rætta | rætta wikitekst]
Heini spældi sum miðvallaleikari á ungdómslandsliðnum U-15 í Skotlandi summarið 2006 í kappingingini Aberdeen International Football Festival. Føroyar kláraðu seg sera væl, vunnu fyrsta dystin 10-0, tað var ímóti Orknoyggjunum. Heini byrjaði inni í tí dystinum. Næsti dysturin var móti Dundee Utd. Føroyar vann dystin 1-0. Heini Vatnsdal skeyt málið fyri Føroyar 12 minuttir eftir at dysturin byrjaði. Triðji dysturin var móti norska liðnum Tjenstvoll. Føroyar vann dystin 16-0. Heini byrjaði á bonkinum, men var seinni skiftur inn fyri Gilla Sørensen. Fjórði dysturin var móti Gomel úr Hvítarusslandi. Føroyar vann dystin 11-0. Heini Vatnsdal skeyt eitt av teimum 11 málunum. Føroyar kom í hálvfinaluna, sum var móti Hetlandi. Føroyar vann dystin móti Hetlandi 4-1. Heini skoraði eitt av teimum 4 málunum fyri Føroyar. Føroyar kom í finaluna, sum var móti Ross County úr Skotlandi, dysturin varð spældur 22. juli. Føroyar vann dystin 2-0. Føroyar vann sostatt gull á skotsku fótbóltsstevnuni Aberdeen International Football Festival 2006. Málúrtøkan hjá Føroyum U15 var 41-1. Toppskjútti var Helgi Samson, sum skeyt 12 mál. Heini Vatnsdal skoraði 3 mál fyri Føroyar. U17 liðið hjá Føroyum spældi eisini finalu dyst sama dag, tað var móti Afrikanskum liðið úr Ghana, sum nevndist Datus Soccer Academy. Føroyar U17 taptu dystin. U17 vunnu sostatt silvur, meðan U15 vann gull.(FSF s.247-259)
Skoraði mál fyri Føroyar U15[rætta | rætta wikitekst]
Heini Vatnsdal spældi 6 ungdóms landsdystir fyri Føroyar U15 í Skotlandi. Kappingin nevndist Aberdeen International Football Festival. Føroyar vann allir dystirnir. Heini skoraði 3 mál, tey vóru móti Dundee Utd., (1-0 til Føroyar), móti Hetlandi (4-1 til Føroyar) og móti Gomel úr Hvítarusslandi (11-0 til Føroyar). [5] (s.247-259) Heini Vatnsdal hevur eisini skorað mál fyri Føroyar U15 í juli 2005, tá Føroyar spældi móti Albion BC, úrslitið var 1-3 (Føroyar vann). Dysturin varð spældur í Aberdeen í Skotlandi 18. juli 2005.[6]
Skoraði mál fyri Føroyar U17[rætta | rætta wikitekst]
Heini spældi við U17 hjá Føroyum í kappingini Aberdeen International Football Festival 2007. Føroyar vunnu kappingina fyri dreingir 16 ár (U17) og dreingir 14 ár (U15). Finalan var móti Dundee United, úrslitið gjørdist 2-1 til Føroyar. Heini Vatnsdal skeyt tað seinna málið fyri Føroyar, Róaldur Jacobsen skeyt tað fyrra málið.
Keldur[rætta | rætta wikitekst]
- ↑ Sudurras.fo, Heini Vatnsdal til HB
- ↑ portal.fo
- ↑ Sportal.fo Heini Vatnsdal er úttikin til landsliðið
- ↑ Uefa.com
- ↑ Youtube.com http://www.nordlysid.fo/Default.aspx?ID=42&Action=1&NewsId=16210&PID=3773
- ↑ Sportal.fo, Eitt stig ímóti Makedonia
- ↑ UEFA.com, Under-21, Heini Vatnsdal
- ↑ Football.fo}
- Football.fo
- Football.fo
- UEFA.com
- UEFA.com, Heini Vatnsdal.
- FSF.fo
- Football.fo, U-15 landsliðs hópurin 2005.
- FSF.fo, U-17 landsliðs hópurin 2007.
- Portal.fo, Venjararnir hava sett nøvn á.
- Football.fo, U-15 landsliðið, Dystarhagtøl: Albion BC - Føroyar.
- Football.fo, Ársfrágreiðing 2006, s.247-259, U-15 landsliðið 2006
- Football.fo, Góður dagur í Aberdeen, U-17 dreingirnir vunnu eisini sína finalu í dag.


text:
Busskoyringin í Havn darvað
Vegna veður koyra leið 4 og 5 ikki í morgun og fyrrapartin. Hinar leiðirnar koyra sum vant, boðar Tórshavnar kommuna frá á heimasíðu síni.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Upptøka av leysgangandi djórum
Vestmanna Kommuna hevur undirskrivað samstarvsavtalu við løgregluna um upptøku av leysgangandi djórum í bygdini.
Um leysgangandi djór eru til ampa hjá fólki, skal sigast frá á politistøðini á
tlf. 35 14 48. Løgreglan setir seg síðani í samband við aktingarmannin, sum tekur djórið upp og setir tað í varðveitslu.
Áðrenn djór verður útflýggjað ánaranum, verður kravt gjald fyri upptøku og vistarhald av djórinum; gjaldið er ásett av Føroya Landfúta. Verður t.d. ein hundur tikin í varðveitslu, kostar tað kr. 425,- at fáa hann aftur, um hetta verður gjørt beinanveg. Fyri hvørt byrjað samdøgur verða lagdar kr. 125,- aftur at rokningini, sum skal gjaldast til løgregluna.
Hevur eigarin ikki loyst djórið móti at rinda kostnaðin, verður djórið avhendað ella avlívað.
Samstarvsavtalan sæst her.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Flestu næmingar í Tórshavnar kommunu ynskja at ganga í skúlanum við Løgmannabreyt.
Sum nakað nýtt í ár, var innskrivingin i 1. flokk, forskúla og frítíðarskúla næsta skúlaár í Tórshavnar kommunalu skúlar bert talgild. Foreldur og børn kundu sita heima við hús og fara inn á eina leinkju á heimasíðuni hjá kommununi at skriva seg inn.
Freistin at skriva seg inn var fríggjadagin 19. januar, og tá ið innskrivingin var liðug, vórðu 247 børn innskrivað í komandi 1. flokk.
Heimasíðan hjá Tórshavnar kommunu veit at siga, at 1. floksbørnini eru býtt soleiðis millum skúlarnar:
Skúlin við Løgmannabreyt 46 næmingar
Skúlin á Argjahamri 45 næmingar
Skúlin á Fløtum 45 næmingar
Sankta Frans skúli 41 næmingar
Hoyvíkar skúli 32 næmingar
Eysturskúlin 22 næmingar
Kollafjarðar skúli 8 næmingar
Velbastaðar skúli 5 næmingar
Nólsoyar skúli 2 næmingar
Kaldbaks skúli 1 næmingur
Tølini frá báðum frískúlunum eru ikki komin enn, harafturat plaga nøkur børn at leggjast afturat, eftir at freistin er farin.
Nærum øll børnini eru samstundis innskrivað í frítíðarskúlarnar.
Myndirnar eru frá kunningarfundinum, sum skúlin hevði í samband við innskrivingina


text:
28-11-2016
Landsstýriskvinnan hevur við skrivi, dagfest 23. november 2016, boðað umboðsmanninum frá, at hon hevur ikki heimild til at taka nøkur stig yvir fyri stýrinum fyri Økistænastuna í Sandoyar Sýslu, og at hon fer at taka stig til at broyta lógina um kommunal samstørv til tess at fáa somu eftirlitsheimildir yvir fyri kommunalu samstøvunum innan heimatænastu, eldrarøkt v.m. sum yvir fyri einstøku kommununum sambært kommunustýrislógini.
Skrivið frá landsstýriskvinnuni kann lesast her.
Í áliti, dagfest 30. juni í ár, heitti umboðsmaðurin á stýrið fyri Økistænastuna í Sandoyar sýslu um at taka málið um setan av leiðara fyri Økistænastuna til nýggja viðgerð. Orsøkin var, at fleiri grundleggjandi feilir vóru gjørdir í málinum.
Álitið kann lesast her.
Umboðsmaðurin metti seg eftir nýggju viðgerðina framvegis ikki hava møguleika at viðgera, um stýrið tók viðkomandi og saklig atlit í sambandi við starvssetanina. Haraftrat metti umboðsmaðurin grundgevingarnar til klagararnar í tí eina førinum ikki vera nøktandi og í hinum førinum ósakliga.
Tann 11. oktober 2016 mælti umboðsmaðurin tískil landsstýriskvinnuni í kommunumálum til at viðgera niðurstøðurnar hjá umboðsmanninum og lata seg frætta, hvørji stig niðurstøðurnar geva orsøk til at taka í hesum máli.
Skrivið til landsstýriskvinnuna kann lesast her
Umboðsmaðurin hevur 25. november 2016 boðað klagaranum frá, at umboðsmaðurin heldur fast við niðurstøðurnar um, at álvarslig brek vóru við viðgerðini, at eftirfylgjandi frágreiðingarnar ikki vóru nøktandi, og at grundgevingin til klagararnar ikki var ávikavist nøktandi ella saklig.
Skrivið til klagararnar kann lesast her.
Løgtingið, løgmaður og stýrið fyri Økistænastuna í Sandoyar sýslu eru samsvarandi § 10, stk. 1 í umboðsmanslógini kunnað um málið. (LUM 16/00024)


text:
Mentan
Kári P. Højgaard, landsstýrismaður, á vitjan í Fugloy og Svínoy
27. Mai 2012
Týsdagin 22. mai. 2012 var Kári P. Højgaard, landsstýrismaður í innlendismálum, saman við umboðum fyri Landsverk, á vitjan í Fugloy og Svínoy, har hugt varð...
les meir
Kunning um handikapskelti tá ferðast skal uttanlands
27. Mai 2012
Innlendismálaráðið og MBF hava fingið kunnleika um, at nógvir Føroyingar, sum hava ferðast í Danmark og aðrastaðni í Evropa við føroyskum handikapskelti, hava fingið parkeringsbøtur....
les meir
Næmingakonsertir hjá Nes Sóknar Musikksúla
27. Mai 2012
Næmingakonsertirnar hjá Nes Sóknar Musikksúla verða týskvøldið 29. Mai og mikukvøldið 30. Mai í Løkshøll í Runavík. Týskvøldið verða tvær konsertir. Tann fyrra er klokkan...
les meir
Mette Blomsterberg í Løkshøll 31. mai
27. Mai 2012
Ì sambandi við at Handilsmiðdepilin í Runavík skipar fyri stórum spennandi tiltaki í Løkshøll í Runavík hóskvøldið 31. mai hava tey bjóðað Mette Blomsterberg til...
les meir
VÍF: kappingarárið gekk hampiliga væl
26. Mai 2012
Eftir JÓN KRAGESTEEN tann 26/05/2012: Áki Olsen (Mynd: Vestpack) Eftirmeting av kappingarárinum 2011-12 Áki Olsen, formaður í VÍF, hevur orðið: Hetta kappingarárið hevur gingið hampiliga...
les meir
Í gjár var árligi útferðardagurin
26. Mai 2012
Árligi útferðardagurin hjá umsitingini í Tórshavnar kommunu var í gjár. Eini 100 fólk fóru við bátunum hjá Skúvádal til Svínoyar fríggjamorgunin. ...
les meir
Portræt af Formanden for Inatsisartut Josef Motzfeldt gennem 25 års politiske virke
26. Mai 2012
Af Formandskabet for Inatsisartut: Josef Motzfeldt kan markere dagen den 26. maj 2012 som dagen hvor han for 25 år siden første gang blev valgt...
les meir
Villleiðandi kunning í fjølmiðlum og á heimasíðu Landsverks
26. Mai 2012
Bræv frá Føroya Handverksmeistarafelag til Landsstýrismannin í Mentamálum, Bjørn Kalsø. Tað er ikki sørt hugstoytt aftur at vera vitni til, hvussu Landsverk als ikki virðir...
les meir


text:
Frí frá frælsi
22. Mars 2013 - Anny
Tey tvey tingini, ið eg eri allarmest bangin fyri, er at gerast einsom og at misseydnast við royndum at broyta heimin, til tað betra.
Eg trúgvi, tað er vanligt at hava tað soleiðis, men eg trúgvi, tað er í mínari generatión at tað er komin ein týðiligur vøkstur av tí individuella trýstinum, sum er at realisera seg, mest møguligt. Og hví tað ? Hvat hava vit, í mínari generatión, verðuliga at vera ónøgd við ? Vit hava jú stórt frælsi til at skapa lív okkara, júst sum vit vilja tað skal síggja út. Hvat er so trupuleikin ?
Tað er einastandandi at vaksa upp í einari generatión, ið hevur allan heimin fyri føturnar, takka fyrra mandslið, og teirra stríð fyri frælsi. Men paradoksalt nokk trúgvi eg, at fólki var eydnusælari tá ið tíðini okkurt var at stríðast fyri. Nútíðans hóttanir eru av nakað meira abstraktu karakterum, so sum finans - og klimakreppur, terror, Aids og krabbamein, sum er verrið at stríðast fyri. Eg trúgvi ikki heilt, at vit menniskju verða eydnusæl við at kjempa fyri okkum sjálvi, meðan fingurin er so djúpt grivin niðri í nalvanum, so hann næstan stingur út hinumegin.
So sum eg síggji tað, er tað frá samfelagnum, at skeiva ljós verður lagt á tí evigu sjálvrealiseringina, so vit ungu deiligu fólk gerast groggy, og konstant mugu tillaga okkum og gera okkum dámlig - bæði í arbeiðsmarknaðinum 0g "kødmarknaðinum". Okkara kumpas peikar mótir perferktión og succes, men gps'urin hevur langsíðani givi upp. Tað eru túsund vegir at fara, og hetta ómetaliga individuella frælsi ger bert niðurlagið enn størri, um tú ikki megnar at skapa tí útgávuna av tær sjávum, ið tú vil hava fólk skulu kenna teg sum.
Eg trúgvi, at talið av fólki við depressión, ótta, einsemi og stress bert veksur, um samfelagi ikki lyftir fokus frá fólki, og yvir til felagsskapin, so vit í felag kunnu stríðast fyri frælsi, ístaðin fyri at gera tað einmøll. At finna meiningina við lívinum inni í sær sjálvum, ger tað ringt at niðurseta vóninar um seg sjálvs, tí meiningin við lívi, er jú álvarsam á ein hátt, ikki so ?
“Vit kunnu jú eisni bara lata vera, ein setur jú sjálvur sítt ambitiónsniveau” segði ein vinkona einaferð.
- Ná ja, tað havi eg jú eisini frælsi til at stýra sjálv, áh for fanin, hava vit nú eisini valdi yvir øllum hesum knøttinum, og hvør tekur yvir, tá ið vit nú einaferð fáa brúk fyri ein lítlan stegg ? Er eingin í vil styðja uppundir við sínum feita fingri, og trýsta á knøttarnar, tá ið eg ella tú ikki orka meir ?
Fríggjakvøld nú og tá, fáa nógv ung Føroya Bjór til at trýsta á knøttarnar fyri seg. Tá slíta tey seg leys, og kobla seg frá tí konstanta præstatiónstrýstinum. Vit fáa í heilum at vita, at vit hava fríheit - frælsi, og orði er brúkt sum best ber til ; frítíð, talufrælsi, frælsi sex, frískúla, savningarfrælsi, frílyntur og frælsan marknaðarbúskap.
Halleluja, hetta ljóðar alt sera feitt, men ger okkara yvirdosis av frælsi ikki tað, at vit missi meiningina við tí heila? Sjálvt tá vit gera av, ikki at vera fitt og blíð móti hvørjum ørum, hava vit eina fríheit til at gera tað vit nú einaferð gera. Hvat havi eg so frælsi til ? At broyta og tillaga mítt lív eftir vón samfelagsins ella eftir mína egnu ? Verður tann óendaliga mongdin av frælsi ikki heldur kvælandi enn førandi ?
Eg eri so troytt, av at hava eina so stóra ábyrgd yvir alt mitt lív, og konstant verða bevíst um tað. Og eg eri bangin, heilt inn til beinagrindina, fyri hvat hevði hent, um eg ikki megnaði hesa uppgávu. Kanska havi eg ikki fingið nóg nógvir brestar yvir fingranir, til at kunna konstatera : “That’s life”. Ella kanska eri eg nettupp ov ung, at eg ikki tími at koma til sættis við parole’ina “That’s life”, tá ið tingini sýnast at verða úti av proportión. Kanska er tað eg royni at siga, er at tað hevði veri sera deiligt at fingið frið frá øllum hesum frælsinum– bara eina lítla, lítla løtu, ini mini ?
Um tygum vilja vera vinarligur og trýsta á knøttin Hr. Feiti fingur, takk ?
Eg vil tó takka nógvum fólkum, eg vil takka øllum.
Ummie und abbie, tit eru mær ein gáva. Marta, tú er stravin, men tó ert tú mær so kær. Tú lítli skrellimaður í gulum klæðum, tú gert mítt lív eitt vet lættari. Tú landsstýrismaður, tú fart ov nógva løn. Fittu kringvarpfólk geri orduligar sendingar í fólk tíma. Elis, tú ert fittur, men vælsignaði finn eina æðra replik enn "upp á tá". Sjúrður Højgaard, vit bæði eru als ikki samd í nøkrum, men tað er eisini okey. LBGT, gott arbeiði. Miðflokks fólk, tit eru fantastiskar eldsálir, men eg hati tykkara politik og hugsjónir. ALS, skrí ella ger tykkara arbeiði orduligt. Bláði krossur, eg elski tykkum. Og Reyði krossur og Iktus við, eg fari ikki falit undir tykkara lið. Sirkus, tú ert eitt so deiligt stað. Hanus G Johansen, tú syngur einastandandi. Tú Regin, eigari av Bakka, takk fyri góðan laks. Tú fitti dani og kassamaður í endunýtsluhandlinum, takk fyri tú ert so fittur og blíður.
Posted by Fjøllini Dansa at 21:40
Subscribe to: Post Comments (Atom)


text:
Rituvík
Rituvík er ein bygd í Eysturoynni. Rituvík er niðursetubygd frá 1873 og búgva 244 fólk (2013) í bygdini í dag. Kirkjan í Rituvík varð vígd 18/12 1955. Minnisvarði er reistur á staðnum í 1975 yvir tey fyrstu 8 húskini, ið settu búgv har. Maðurin við hakanum vísir strevið við at velta upp úr nýggjum, og konan við stokkunum vísir á knossið við at virka klæðir úr ullini. Áskriftin er: "Tann kraft sum teimum treysti gav, var lít til Gud og land og hav". Um summarið verður skipað fyri mentanartiltaki niðri á støðni.


text:
Verðsins innheysting nærkast
02.09.2017 - 09:31 - Ásbjørn Jacobsen
Í Matt. 13,24-43 sigur Jesus líknilsið um hveitina og illgresið í akrinum. Ein maður hevði sáað gott sáð í akurin; men so kom fíggindin og sáaði illgresið. Tá ið húskallarnir sóu tað, søgdu teir við húsbóndan: “Vilt tú, at vit skulu fara at lúka tað burtur?” Men húsbóndin segði nei og helt á: “Latið bæði sløgini vaksa saman til heysta; og á heystadegi vil eg siga við akurskurðarmenninar: Heintið fyrst illgresið saman og bindið tað í bundi til at brenna (t.v.s. eitt heyst til dóms). Men berið hveitina inn í løðu mína (eitt heyst til frelsu).”
Her sigur Jesus okkum, at Heystið – t.v.s. ikki eitt heyst, tí tað hava verið mangar innheystingar og vekingar upp gjøgnum søguna hjá meinigheitini; men sjálvt Heystið við stóra H – kemur at enda. Tað stóra Heystið verður eitt tvífalt heyst – eitt heyst til frelsu og eitt til dóms.
Bíblian talar um lógina um sáð og heyst. Øll náttúran vitnar eisini um hesa lógina.
Bíblian sigur: “Villist ikki! Gud letur seg ikki spotta; tí at tað, sum maður sáar, tað skal hann eisini heysta. Tí at tann, sum sáar í holdi sínum, skal av holdi sínum heysta týning (dóm); men tann, sum sáar í andanum, skal av andanum heysta ævigt lív.” Gal. 6,7-8.
Einki av tí, ið sáað verður, hvørvur og verður burtur. Alt kemur aftur sum eitt heyst – annaðhvørt gott ella ilt.
Hugsa um øll tey Guds orðini, sum eru sádd í bygd og bý út um verðina, og allar bønir, sum bidnar eru fyri børnum, barnabørnum, ætt og vinum út um verðina. Hetta er eitt sáð, sum ikki er vorðið burtur, men sum skal koma aftur sum eitt heyst til frelsu fyri skarar.
Vit lesa um hetta tvífalda heystið í Opinberingini kap. 14,14-20. Fyrst lesa vit um heystið til frelsu í vers 14-17: “Og eg sá, og sí: Hvítt skýggj, og á skýinum sat ein, líkur menniskjusyni, og hann hevði gullkrúnu á høvdinum, og í hondini hvassan akurknív. Og annar eingil kom út úr templinum; hann rópaði við harðari rødd til hansara, sum á skýinum sat: “Ber út akurknív tín og sker; tí at tímin til at skera er komin, tí at akur jarðarinnar er staðin.”
Hetta er jarðarinnar heyst, heimsveking, innheystið av skarum til frelsu yvir allan heimin.
Bíblian lærir, at tað kemur eisini eitt heyst til dóms. Tí verða teir síðstu dagar eisini kallaðir “torførar tíðir”. Sama tvífalda heystið er eisini at finna í profetiunum um “síðstu dagarnar” hjá Jóeli og Pæturi. (Jóel 3,1-5 og Áps. 2, 17-21)
Tey greiða frá, at á evstu døgum skal á jørðini vera “blóð, eldur og guvurok” – t.v.s. eitt heyst til dóms. Men samstundis, meðan hetta hendir “á evstu døgum”, so sigur Gud: “Tá skal eg úthella av anda mínum yvir alt hold” – “hvør tann, sum ákallar navn Harrans, skal verða frelstur.”
Øll skulu koma at kenna trýstið og ávirkanina av Heilaga Andanum á evstu døgum – og hvør tann, sum ákallar Jesu navn, skal verða frelstur.
Matt. 13,38-39 sigur Jesus, at veltan, akurin, er verðin. Gev tær far um, at Jesus her ikki talar um eina staðbundna veking, tí hann sigur, at akurin er verðin. Hetta er tí eitt heimsumfatandi heyst.
Ongantíð áður í kirkjusøguni hevur tað verið eitt sovorðið heyst. Upp gjøgnum tíðirnar hava tær staðbundnu meinigheitirnar upplivað veking – men ongantíð áður hevur ein heimsumfatandi veking verið. Hon kemur ikki fyrr enn okkara tíð er um at enda, sigur Jesus.
Effie Campbell umsetti.


text:
Elsti føroyski filmur, sum higartil er funnin, er tikin í 1926. Myndamaðurin er Ingvald Olsen úr Havn. Ingvald varð føddur í 1905 og doyði í 1981. Filmurin, hann tók í Havn og á Tvøroyri, er í 35 mm stødd og varir 12 minuttir.
Filmurin hevur verið vístur í biografinum hjá Dia á Bø, har sum Føroya Banki er í miðbýnum í Havn.
Upptøkurnar eru av kongavitjan í Havn 1926, tá Kristian X. vitjar saman við drotningini Alexandrinu. Vit síggja hópin av fólki, sluppum og deksbátum á vánni og havnalagið á Eystaru- og Vestaruvág. Eisini síggja vit eina sjáldsama sirkus-karusell, ið melur so lystiliga á Vaglinum ella har í nánd. Eftir hetta er fótbóltsdystur har HB og TB spæla, og vit síggja eitt brot við fólki, ið eru savnaði á bryggjuni á Tvøroyri. Síðani er norsk ítróttarvitjan og tveir menn taka brókatøk eina góða løtu.
Kristian X. og Alexandrina drotning vitjaðu fyrstu ferð í Føroyum í 1921. Kristian X. kongur fevndi um tveir heimsbardagar. Hann var upphavsmaður til víðagitna og elskaða ævintýrið um gulu jødastjørnuna og eitt ár innan hann doyði, sendi hann løgtingið til hús eftir fólkaatkvøðuna í 1946.
Hesin sjáldsami filmur hjá Ingvaldi Olsen hevur altíð verið í barnaheiminum hjá Rannvá og mammuni Petry Olsen í Tórsgøtu í Havn. Nú verður søguligi filmurin spældur yvir á DVD, so lagaligari verður at síggja hann. Og óivað verður hann partur av verkætlanini "Føroyskar søgur, upplivingar úr gerandisdegnum". Tað eru vit bara fegnar um, siga tær báðar Petry og Rannvá, sum halda at øll eiga at fáa høvi at síggja hesar forvitnisligu upptøkur.
Ingvald Olsen búði í Danmark, har hann arbeiddi sum shippingmaður. Hann var giftur við danskari konu, Rosa, og eigur eina dóttir, Una.
Ingvald var yngstur av seks brøðrum. Hinir vóru Olaf, f. 1893, Carl, f. 1895, Frants, f. 1897, Bona, f. 1899 og Jacob (Zahle), f. 1902. Teir báðir elstu vórðu føddir í Havn, hinir í Oyndarfirði, har tey búðu til umleið 1907, tá húskið flutti aftur til Havnar. Pápin, Jákup, ið eisini var løgtingslimur, fór tá at arbeiða á fútaskrivstovuni og varð vanliga kallaður Jákup í Fútastovu. Hann doyði í 1934 og mamman, Inga, í 1930.
Tá ið Ingvald var deyður í 1981, kom urnan heim. Urnan varð sett í kistu, og hann er grivin við Velbastaðvegin við síðuna av Birtu Helenu og beiggjanum Jákupi Olsen (Zahle).
Nærri kann lesast um filmsverkætlanina á heimsíðuni hjá Eik www.eik.fo/ og annars undir “filmi” í hesum bloggi. Til ber eisini at leita eftir verkætlanini ovast í vinstra horni.


text:
Ovasta myndin skapti søgu í dag. Ikki bara føroyska ítróttarsøgu, men eisini málsliga fjølmiðlasøgu. Eftir at Erlendur Simonsen 13. juli í kjakinum Føroysk Rættstaving á Facebook reisti spurningin um, hví føroyskir miðlar brúktu ensku orðingina Breaking News, heldur enn eina føroyska vending, so sum Stór Tíðindi.
Í dag eydnaðist. Fyrsti føroyski miðil at brúka eina føroyska vending fyri hina ensku Breaking News, var Portalurin, sum í frásøgn um fótbóltsdystin millum HB og Malmö FF brúkar vendingina Beint nú.
Til lukku Portalurin. Tað ber til at brúka føroysk heiti í føroyskari skriving. Eitt-null til føroyskt!


text:
Stóri frelsari okkara
Margaret Nikol varð fødd inn í eina presta familju í Bulgaria. Mamma og pápi hennara vóru í 1960 tikin av døgum av kommunistunum vegna trúgv teirra. Margaret var ein gávaður fíól spælari, og hóast mótstøðu fekk hon eina framúrskarandi útbúgving. Hon gjørdist gitin gjøgnum alt Europa og var konsertmeistari í Dresden symfoni orkestrinum. Men orsakað av trúgv hennara á Jesus Kristus kom hon undir likamligt og kensluligt miskunnarloysi. Um síðir varð hon dømd til fongsulsrevsing, sum skuldi byrja, táið árliga konsert tíðin var farin afturum.
Men Gud hevði eina aðra ætlan. Margaret hevði fingið innbjóðing til at spæla í Wien á einari páskakonsert í 1982. Kommunistarnir høvdu ferð eftir ferð noktað at geva loyvi, men at enda, orsakað av trýsti uttaneftir, lótu teir sær lynda. "Gud var kvikari enn teir vóru", ásannaði Margaret. Í Wien søkti hon um at fáa politiskt friðskjól, og ikki færri en fimm frælsar tjóðir játtaðu henni umsóknina! Síðani tá hevur Margaret Nikol ferðast kring allan heimin við fiólini og glett eina fjøld av fólki.
Tann sami Gud, sum bjargaði Margaret frá kommunistiskari kúgan, og sum sendi ein eingil at fría apostlarnar úr fangahúsinum (Ap.5,19), er eisini førur fyri at fría okkum frá øllum, sum hevur tikið okkum til fanga - likamliga ella sálarliga. Vit eiga ongantíð at geva skarvin yvir. Gud er okkara einasti Frelsara.
Umsett úr Our Daily Bread
Mikkjal á Bergi


text:
Etið samanFólkaheilsuráðið skipar fyri einum átaki fríggjadagin 20. mai, har dentur verður lagdur á mat og matgerð. Tað verður máltíðin sum heild, sum verður sett á breddan. Átakið hevur heitið "Etið saman".
Fremstu kokkar í landinum fara at gera lættar og heilsugóðar skundverðar og møguleiki verður fyri, at fólk kunnu koma framvið til eina hugnaligu løtu og hyggja at, ímeðan maturin verður gjørdur og royndarsmakka rættirnar.
Kom ein túr forbí fríggjadagin 20. Mai í:
Tórshavn kl. 16.00-18.00 í Miklagarði Leif Sørensen kokkast.
Tórshavn kl. 16.00-18.00 uttanfyri FK Gutti Winther og Snorri Paturson kokkast.
Miðvágur kl. 16.00- 18.00 uttanfyri FK Magnus Bech kokkast.
Tvøroyri kl. 16.00-18.00 uttanfyri Bónus Eyðstein Lyngvej kokkast.
Klaksvík kl. 14.30-16.00 uttanfyri FK Jóhanna á Tjaldrafløtti og Joan Sivertsen kokkast.
Fuglafjørður kl. 16.00-18.00 uttanfyri FK Poul Rustin kokkast.
Samveran og tað at eta saman fyllir ikki nóg mikið í dagsins samfelag, og vit vita (hagfrøðisliga), at vit eta minni saman í dag enn fyri fáum árum síðani. Vit vita, at umleið 30% av tí, sum vit eta í dag, verður etið uttan fyri heimið, og vit vita eisini, at tað sum miðalborgarin etur uttan fyri heimið hevur lægri góðsku, enn tað, ið etið verður heima. Samstundis hava vit illgruna um, at modernaða familjan ofta etur hvør sær; og at elektronisk órógv (telefonir, ipadar, sjónvarp) eru partur av máltíðunum í nógvum familjun. Hetta meta vit kann órógva ta sosialu samveruna rundan um borðið, og tað órógvar sansaintrykkini, sum fylgja við tí at eta góðan mat.


text:
Samtyktir gjørdar á fundi til skipan av nývalda bygdarráðnum
týsdagin 15. november 2016.
Møtt til henda fundin vóru: Mikkjal Sørensen, Sveinur Bech, Andreas Berg, Joan Vejhe,
og Emily Poulsen.
Tvey mál vóru til viðgerðar:
1.
Val av borgarstjóra.
ad. 1. Andreas Berg skeyt Mikkjal Sørensen upp sum borgarstjóra. Eingi onnur uppskot komu, so
Mikkjal Sørensen er einmælt valdur til borgarstjóra.
2.
Val av varaborgarstjóra.
ad. 2. Mikkjal Sørensen skeyt upp at velja Andreas Berg til varaborgarstjóra. Eingi onnur uppskot
komu, so Andreas Berg er einmælt valdur til nýggjan varaborgarstjóra.
Bókin upplisin og góðkend.
Porkeris Bygdarráð.


text:
- Tíðindi, mentan og ítróttur
VW-stjóri tikin í USA
Í 2014 og 2015 stóð Oliver Schmidt, ið samveldisløgreglan nú hevur tikið, á odda fyri skrivstovuni hjá Volkswagen í USA.
Amerikanskir myndugleikar løgdu týsku bilverksmiðjuna undir at hava givið skeivar tekniskar frágreiðingar um, hvussu nógv dieselbilar hjá Volkwagen dálka.
Greinin heldur fram niðanfyri
The FBI has arrested a Volkswagen executive who faces charges of conspiracy to defraud the U.S., sources said https://t.co/66oe81GdWe— The New York Times (@nytimes) January 9, 2017
Umhvørvismyndugleikarnir í USA avdúkaðu í september, at Volkswagen hevði svikað við 11 milliónum bilum í USA.
Dieselbilarnir eru útgjørdir við ritbúnaði, software, sum vísir, at bilarnir ikki dálka so illa, sum teir í veruleikanum gera.
Í 2015 viðurkendi Oliver Schmidt, at Volkswagen-bilarnir dálka meira enn royndir við ritbúnaðinum vísa.
Ein hevur longu játtað seg sekan
Ein verkfrøðingur, ið starvaðist hjá Volkswagen, hevur játtað seg sekan í sviki, men tað er ikki fyrr enn nú, at stjórin er tikin, at leiðslan í Volkswagen í USA eisini verður kannað.
Amerikanska verjumálaráðið og Volkswagen eru um at vera samd um endurgjald fyri tvær millardir dollarar, sambært New York Times.
Volkswagen vil hava málið avgreitt, áðrenn Donald Trump verður tikin í eið sum amerikanskur forseti 20. januar. Væntandi fara partarnir at skriva undir avtaluna í næstu viku, skrivar blaðið.


text:
Nýtslan av støðugt størri havgangandi bingjuskipum ger bingjureiðaríini minni fleksibul við atliti at broyting av kapasitetinum, vísir ein nýggja greining, sum SeaIntel hevur gjørt. Greininingin, ið fevnir um tíðarskeiðið januar 2013 til april 2015, umfatar 108 vikur á rutunum millum Asia og Norðurevropa. Her hava verið 95 avlýstar fráferðir, svarandi til nærum eina um vikuna.
Av teimum 95 avlýsingunum snúðu bert 16 prosent seg um stór skip, meðan tey 84 prosentini vóru smærri skip. Vanliga velja reiðaríini at avlýsa eina fráferð, sum í stødd svarar til talið á bingjum, ið mangla í viðkomandi viku.
Í løtuni er líkt til, at fleiri stór skip verða bíløgd. Seinast er komið fram, at kinesiska Cosco ætlar at bíleggja 10 skip í Triple E-støddini. Samstundis verður mett, at hesi stóru bingjuskipini verða sett í sigling millum Asia og Norðurevropa. Harvið verður talið á tænastuveitingum millum Asia og Norðurevropa minni komandi árini, so hvørt sum hesi nýggju og stóru bingjuskipini verða liðug.
Hetta merkir, at reiðaríini verða minni fleksibul í sambandi við avlýsingar, tí ein avlýsing fer at bera í sær, at ein størri prosentpartur av vikuliga kapasitetinum hjá reiðaríunum fellur burtur, og sostatt verða fleiri av kundunum hjá reiðarínum ávirkaðir.
Kelda: Lloyd’s Loading List


text:
Í dag byrjar filmstevnan í Cannes. Svenska Ingrid Bergman sæst aftur á øllum plakatum og uppsløgum, nú fyrsti stevnudagur er. Orsøkin er, at hon hevði fylt hundrað í august, um hon ikki doyði 67 ára gomul í London í 1982. Í 1973 var hon forkvinna í dómsnevndini í Cannes.
Stevnan, sum heldur á í tólv dagar, er heimsins størsta filmsevent. Hon hevur verið hildin 67 ferðir undan hesari. Bara at sleppa við á skránna hevur ómetaligan týdning fyri útbreiðsluna av einum filmi, serliga av fjarðum leiðum sum okkara í Norðuratlantshavi. Ein íslendskur filmur, Veðrar (Hrútar, Grímur Hákonarson, Ísland 2015 90 min), er úrvaldur og sloppin við á skránna Un Certain Regard saman við tjúgu sjáldsamum filmum, har hesin íslendski saktans kann vinna virðislønina, ið er partur av almennu skránni í Cannes.
Men kendasti partur av almennu skránni eru teir tjúgu filmarnir, sum hvørt ár kappast um Palme d’Or, Gylta pálman, ið verður handaður, tá filmstevnan í Cannes endar. Millum hesar tjúgu innbodnu filmar í ár er bara ein norðurlendskur, Louder Than Bombs, ið er triði spælifilmur hjá norska Joachim Trier (f.1974). Ein filmsmiðil, Ioncinema, heldur, at av teim hundrað mest týðandi filmum í ár, er hesin nýggi norski tann triðbesti. Tað er ikki eiti á skoðsmál at fáa longu í mai. Sum norðbúgvar kunnu vit bara krossa fingrar og ynskja hesum báðum filmum, Hrútar og Louder Than Bombs, bestu eydnu í Cannes.
Á heimasíðuni siga fyrireikararnir soleiðis um endamálið við árligu filmstevnuni, sum byrjar í Cannes í dag:
To draw attention to and raise the profile of films with the aim of contributing towards the development of cinema, boosting the film industry worldwide and celebrating cinema at an international level.


text:
Ætlar samgongan í kríggj?
13. juli 2016
Samgongan roynir at skapa eitt stríð millum Føroyar og Danmark, sum ikki er til
Tað hevur verið breið politisk semja um, at Føroyar eru neutralar í krígshøpi. Nú vil Landsstýrið broyta hetta.
Løgtingið hevur samtykt, at Føroyar skulu verða neutralar, tá krígsstøður íkoma. Hetta vil landsstýrismaðurin í uttanríkismálum broyta, nú danski uttanríkisráðharrin kemur á vitjan.
Landsstýrið vil vera við, at Fámjinsskjalið ikki er fylgt í sambandi við, at Danmark sendi stríðsflogfør og servandar hermenn til miðeysturs í kríggj.
Fámjinsskjalið ásetur, at í málum av týdningi fyri Føroyar skulu vit hoyrast, orðingin er: "I forvaltningen af udenrigs- og sikkerhedspolitiske spørgsmål af betydning for Færøerne er det naturligt, at Færøerne medinddrages og har medindflydelse".
Hvussu fær Landsstýrið hetta til, at Føroyar skulu hoyrast, tá Danmark sendir stríðsflogfør og hermenn til miðeysturs, samstundis, sum vit vilja verða neutral, tá kríggj umræður.
Føroyingar eru undantiknir herskyldu, vit rinda ikki fyri verju og Løgtingið hevur samtykt, at vit skulu verða neutral, tá krígsstøður íkoma. Um hetta skal broytast eiga vit at viðgera hetta væl og virðiliga í Løgtinginum, tí hetta kann fáa vanlukkuligar fylgir fyri Føroyar.
Er hetta bara enn ein roynd hjá 14. September samgonguni at skapa eitt stríð millum Føroyar og Danmark, sum ikki er til?
Bárður S. Nielsen
Formaður Sambandsfloksins
RN
Back


text:
02-02-2018 | FVG - Tíðindi
Endalig skráin er nú tøk at taka niður nú (2. feb. 2018) Neyðugt er at boða frá luttøku í seinasta lagi hósdagin 8. feb. 2018 (kl. 12/17).
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
Tíðindi
8. februar 2018
Nú landsstýriskvinnan hevur lýst 2018 at vera ár fyri málmenning hjá børnum, er týdningarmikið, at fleiri góð tiltøk fara at koma burtur úr.
Nógv kundi verið at trivið í, men fari eg at nerta við týdningin av vitan um málmenning sum natúrligan part av lívinum hjá børnunum, geri stutt vart við námsfrøðiligt arbeiði við tvímæltum børnum og endi við at taka fram týdningin av at stimbra smábørn í skriftmálinum.
Málmenning
Tað er sera týdningarmikið, at starvsfólk, sum eru um børnini, hava vitan um, hvussu børn ogna sær mál. Tey mugu vera før fyri at leggja til rættis gerandisdagin, soleiðis at vanliga og málsliga menningin á besta hátt verður hugsað inn í gerandisdagin hjá børnunum. Serliga fyrstu árini (0 – 6 ár) eru avgerandi fyri barnsins víðari menning. Tí er neyðugt, at hetta fer fram við spælandi tilgongdum í brúki av málinum við heildarlæring sum snúningsdepli, har tørvurin hjá einstaka barninum er í brennideplinum.
Játtan má í hesum sambandi finnast at skipa fyri skeiðum og eftirútbúgving fyri starvsfólk, ið eru um børnini, har endamálið er at styrkja vitanina hjá starvsfólkunum um málmenning hjá børnum. Hetta skal gera starvsfólkini før fyri m.a. at arbeiða við hesum evnum:
Fortreytum fyri máltilognan
Barnsins fyrstu samskiftismenning
Barnsins hugsan og mál sum amboð til lívlanga menning
Avgerandi varðum á vegnum í mun til máltilognan, t.d., at barnið fatar málið og sjálvt brúkar málið í persónligu menning síni
Tilknýtisástøði og fyrsta tilknýti til umsorganarpersón í mun til málmenning hjá lítla barninum
Hoyrn hjá børnum í mun til málmenning
Møguleikar hjá starvsfólki at stuðla børnunum, tá tey royna at fáa samband við fólk
Týdningin av føstum mannagongdum í gerandisdegnum og málmenningini hjá børnum
Ymsir hættir at lesa fyri børnum og menning av barninum í hesum sambandi
Arbeiði við málinum við støði í viðkomandi evnum
At velja hóskandi tilfar og at menna tilfar, ið byggir undir málmenning
Tvímælt børn
Tað ræður um at fremja tilvitið hjá bæði leikum og lærdum um málmenning. Bæði hjá foreldrum, í almenninginum sum heild og serliga á stovnum fyri børn. Skal heilt stutt draga fram praktiskt námsfrøðiligt arbeiði við málmenning hjá børnum, sum eru tvímælt.
Námsfrøðiliga arbeiðið við tvímæltum børnum byggir sum fyri onnur børn á natúrliga forvitnið, ”royndarvirksemi” og víðari menning av royndum teirra. Tað týdningarmesta er at taka støði í fyritreytunum hjá barninum og geva gætur tí, ið hvør einsæris málsliga megnar.
Í hesum sambandi er vert at leggja dent á nakrar týdningarmiklar tættir:
Foreldrasamstarv
Samstarv um stuðul til barnsins málmenning
Tilvit um tvímæli hjá foreldrum og starvsfólki og í almenninginum annars
At ogna sær mál í brúki við denti á bæði innihald og form gjøgnum samskifti
Tilrættalegging av málsligum virksemi í praktiskum høpi
Málsligt og mentanarligt virksemi
Skipað málspøl
Skjalfesting
Meting av málsligu menningini hjá tvímæltum børnum
Smábørn og skriftmál
Tað síðsta eg fari at taka fram við hetta høvi er skriftmál og smábørn.
Fyrsta skriftmálið verður stundum rópt ”early literacy” ella ”fyrsta lesi- og skrivimenningin”. Nógv seta hetta enn í samband við tað at læra at lesa og skriva í skúlanum. Ivaleyst er hetta tí, at tað jú er í skúlanum vit fáa formligu førleikarnar upp á pláss. Hetta forðar tó ikki fyri, at vit kunnu byrja við at taka heilt smá børn fyri fult, tá tey spyrja um skrivaða málið, sum tey síggja alla staðni í okkara sera ”skriftmálsliga” nýmótans samfelagi. Hetta skal sjálvsagt gerast saman við talaða málinum á ein ikki uppgjørdan hátt í hóskandi umstøðum, so børn síggja, at hetta læra vit líka lætt sum at tosa. Munurin er, at tosaða málið er ósjónligt, og tá vit gera børn varug við skriftmálið, uppliva tey, at orð gerast sjónlig. Hervið fáa tey fatan av, hvussu vit brúka skrivaða orðið á sama hátt, sum tey læra brúk av talu, tá tosað verður við tey. Skriftin ger taluna og hugsanina meira ítøkiliga. Ikki er truplari hjá børnum at binda saman eitt skrivað orð av t.d. einum luti enn tað er at binda tað saman við eina ljóðmynd. Tvørturímóti hjálpir hetta børnunum at fáa eina uppliving av, hvussu málið hongur saman.
At arbeiða virkið við skrivaða orðinum við smábørnum snýr seg sostatt ikki um formliga læring av bókstavum, men um at stimbra skriftmál gjøgnum annað virksemi. Stutt og greitt, skriftmálið skal spælast inn. Hetta spæl skal altíð byggjast á barnsins fortreytir og vera partur av gerandisdegnum, eins og talaða orðið í munnligu samrøðuni við barnið tekur støði í barnsins upplivingum og teirra lívssamanhangi annars.
”Emergent literacy” er eitt samlað hugtak, sum vit kunnu siga kann verða brúkt til at greiða frá ”vitanini” hjá lítla barninum um lesing og skriving, áðrenn tað formliga lærir at skriva og skriva orð, og ikki minst uttan at barnið dugir at greiða frá, hvat tað er í ferð við at læra.
Natúrligir hættir hjá børnum at koma í gongd við fyrsta skriftmálskunnleikan eru m.a., at tey vaksnu:
Gera børn varug við týdningin skrivaða orðinum
Lata børn sleppa at uppdaga skrivingina, spæliskriva og gera sær royndir við, á hvønn hátt vit lesa
Skriva orð um leikur, aðrar gerandislutir og ikki minst skriva orð um seg sjálv og tey, ið standa teimum nær
Lata børn spæla við orðum, sum eru umráðandi fyri tey og t.d. skriva tað, tey tekna, gera orðakort osfr.
Eru sjónligar fyrimyndir, tá tey sjálv skriva og lesa
Práta við børn, meðan lisið verður um t.d. stuttar og langar setningar í tekstinum
Lata barnið skriva nøvn á seðlar til ymisk endamál. Brúka orðini í spæli
Tosa við børn um skap og ljóð á bókstavum
Spæla spøl við børnum, har tekstur og mynd hanga eyðsýniliga saman
Lata barnið skriva post til onkran og senda
Lata barnið skriva t.d. bakiuppskriftir niður og gera innkeypslista, áðrenn farið verður at keypa
Viðurkenna barnið, tá tað roynir seg
Karolina Matras er námslektari á Námsvísindadeildini á Fróðskaparsetri Føroya. Hon er eisini fólkaskúlalærari, serlærari við m.a. mál/talu sum sergrein og sálarfrøðingur. Hevur granskað í máli sum menningarmiðil og undanførleiki fyri lesimenning og í lesiundirvísing hjá børnum í byrjanarundirvísingini. Hevur áður arbeitt sum lærari, serlærari, talilærari og sálarfrøðingur. Seinastu nógvu árini hevur hon undirvíst læraralesandi í sálarfrøði, mál- og lesimenning/undirvísing og pedagoglesandi í málmenning.
Skúlablaðið varpar ljós á málmenning í sambandi við, at landsstýriskvinnan við menta- og skúlamálum hevur sett árið at verða ár fyri málmenning hjá børnum. Vit spyrja ymisk fólk, sum eru málkøn, og fólk, ið varða av økinum børn og ung, hvørji ráð tey høvdu givið landsstýriskvinnuni um tiltak, átak ella herferð, ið hevði gagnað málmenningini, umframt hvat tey halda skal til fyri at fremja tilvitið um málmenning.
Les eisini:
http://www.skulabladid.fo/játtið-pengar-til-”kom-og-les”-átak
http://www.skulabladid.fo/ein-millión-til-málmenning-er-alt-ov-l%C3%ADtið
http://www.skulabladid.fo/málmenning-hjá-børnum-–-eitt-stórt-øki-men-hvat-hevur-størstan-týdning
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Grein: Koffein ger, at tú orkar betri at íðka
Magni Mohr, granskari á University of Exeter, hevur saman við øðrum givið út grein í tíðarritinum Journal of Applied Physiology. Talan er niðurstøður av kanningum av sambandi millum koffein og hvussu væl fólk orka at íðka.
Greinin kallast: "Caffeine intake improves intense intermittent exercise performance and reduces muscle interstitial potassium accumulation". Enskur samandráttur av greinini kann lesast her.
Í farnu viku hevði New York Times grein um evnið, har tey m.a. hava samrøðu við Magni Mohr um teirra kanningarúrslit. Les greinina í New York Times her
Les meira um Magna Mohr í Heilagrunninum


text:
Keyp ella Leiga
Microsoft Dynamics NAV kann bert keypast ígjøgnum Microsoft Dynamics góðkendar partnarar.
Hesum kann NAV2DAY hjálpa tykkum við, har umframt hjálpa vit eisini við planleggjing, íverksetan, tillagingum og ráðgeving við verkætlan tykkara.
NAV - prísir
Her er eitt yvirlit yvir prísir á Microsoft Dynamics NAV:
Við í Starter Pack eru 3 brúkarir, ið hava óavmarkaða atgongd.
Tað er skjótt og bíligt at koma ígongd við "Starter Pack", og gerst tørvurin størri kann "Extended Pack" leggjast afturat "Starter Pack"
Til virkið ið hevur brúk fyri
- Finans
- Supply Chain Management (Søla, Innkeyp, Goymsla og logistik)
- Relatiónstýring
- Personalestýring
- Projektstýring
Við í "Extended Pack" er somu funkur sum eru í "Starter Pack", tó við víðkaðari atgongd til modulini.
Tað er neyðugt at hava keypt "Starter Pack", áðrenn "Extended Pack" kann keypast.
"Extended Pack" er til tey virkir, ið hava tørv á Tænastu, Verkætlanarstýring, víðkaðari lagurstýring og produktiónstýring.
Leiga NAV
Við at leiga Microsoft Dynamics NAV, er møguligt at halda byrjunarkostnaðin niðri, og gjalda "pr. brúkara pr. mánað".
Á hendan hátt, ber til at halda kostnaðinum niðri, og framvegis fáa fullan ágóða av skipanini.
Set teg í samband við okkum, og hoyr nærri um prísin.
NAV2DAY loysnir
Hygg her, hvørjar loysnir vit kunnu bjóða.
Continia loysnir
Hygg her, hvørjar loysnir vit kunnu bjóða.


text:
So er summartíðin byrjað, dayligt saving time, tann tíðin á árinum, tá vit flyta klokkuna ein tíma fram í vónini um at náa meir í góðum dagsljósi, so sum at vaska bil, sum sæst í speglandi skotinum í Tjørnuvík. Klikk á myndina og hon verður størri.
Genturnar í bygdini hava fingið vitjan úr grannabygdunum, Haldórsvík og Saksun. Eisini hundurin vil spæla við. Hann bíðar til eg taki træstubban og blaki hann langt burtur.
Millum fuglarnar á sandinum, síggjast tjøldur í aldubrotunum meðan Risin og Kellingini enn standa stinn og skoða út í Norðhavið.
Í ánni svimja gæsnar.
Eisini higani, við ánna, síggjast Risini og Kellingin undir Eiðiskolli.
Í næstu húsum standa loftsvindeyguni víðopin. Aftur við rullandi aldunum á sandinum hoyrir tú tjøldrini og í luftini hongur hin eyðkendi deymurin av súrhoyggi. Far from the Madding Crowd. Tað eru løtur á bygd.
Kirkjan er bleiktrandi hvít og gjøgnum skotið, framvið garðinum, ið er lagaður við malargróti av støðni við Bakkagøtu, síggjast tey bæði steinrunnu aftur úti í Flógvanum.
Til ber at bíleggja ein túr runt í bygdini við Hans Esbern, men vit fara ístaðin inn til Hildibrand at fáa okkum kaffi og ein køkubita.
Undir takskegginum hongur fiskur. Bilur er í hvørjum túni og bygdin tykist livandi, hóast skúlin nýliga varð stongdur og nú skal verða mentadepil. Hagstova Føroya upplýsur at 59 fólk búgva í Tjørnuvík.
Miðsavnaða bygdin verður í ferðabrosjurum lýst sum ein grikskur sjónleikarapallur. Eg veit ikki, um tað er ein røtt orðamynd, men hugsa vit um ljóskeldur á einum palli, so kann orðamyndin verða beinrakin. Tjørnuvík letur seg bara upp móti Norðhavinum og fjallarendurnar inn í landið raka upp um 700 metrar. Tá er avmarkað, hvussu leingi og ofta sólin stavar á alla bygdina.
Av hesum stað, har gamli Reynir legði at og sigldi til allar bygdir her norðuri, suður gjøgnum Sundalagið og heilt til Havnar eftir seks tímum, sæst yvir á Lundagjógv hinumegin víkina. Vegurin er brættur og smalur, og í ovaru vegsíðu er spent net at fanga grót, sum dettur oman úr Tjørnudalsrøkrum og har um leiðir.
Men beint framman fyri okkum er sandurin, sum í dag tykist óføra stórur og glitrandi í sólini, fyrsta dag eftir summarklokkuni.
Jú, Tjørnuvík er eitt ferðamál av teim vakrastu, bara veðrið er til vildar. Ikki tí, Tjørnuvík er eins og allar aðrar vælgoymdar bygdir spennandi í illveðri og uppgangi. Men í góðveðrinum er neyvan nøkur bygd, ið kann bjóða betri útsýni enn júst henda.
Undir Brúnaskarði við Tikaragjógv er enn eitt tølandi motiv móti Eiðiskolli, Eiðisbygd og fjøllunum aftanfyri.
Eftir Fossá, hægsta fossin í landinum, er brekka niðaná, og tá komið er á slætt, við Hálvdanarklett, nakað fyri lítlu bygdina Langasand, er nógvur seyður við vegjaðaran. Onkur er merktur ljósareyður, pink, í pannuni. Ennupink. Ein frálíkur túrur við frálíkum útsýni fyrsta dag eftir summarklokkuni.


text:
Torir tú sum Dániel
Bíbliufastleika sum Dánielsa eggjar okkum og vísir okkum á, hvussu vit eiga at liva sum trúgvandi. Okkum tørvar framvegis "Dánielar" í dag - menn og kvinnur, sum vit hava sannføring um at styðja okkum til, sjálvt táið tað hevur við sær offur ella væntandi popularitet.
Faðir mín, Martin M.R.De Haan, var júst eitt dømi um hetta. Hann var ikki fullkomin. Hann var menniskjaligur og hevði síni brek. Summi hugsaðu enntá um hann, at hann var tvørur. Men hann var ein maður eftir Bókini. Hann hevði eina sannføring og hevði áræði.
Fyri 57 árum síðani - 13. januar 1965 - fór hann heim til Harran. Hóast tað minnist eg orð hansara til mín við eitt ávíst høvi, sum um hann segði tað í gjár. Fyri at leggja dent á fráboðanina, dukaði hann nevan í borðið og segði: "Richard, eg leggi einki í, um allur heimurin er ósamdur við meg. Eg má gera tað, sum er rætt. Eg má handla eftir míni sannføring!"
Vit mugu sjálvandi vera umhyggin og fáa vissu fyri, at okkara sannføring er á røttum grundarlagi. Men fyrst ið vit eru avgjørd um tað, skuldu vit verið eins og Dániel, sum ikki bert hevði sannføringar men eisini hevði reystleika til at bjóða seg fram.
Ídag, um tú verður freistaður til at gera neyðsemjur við tínar meginreglur, gev tá ikki skarvin yvir. Tor at vera ein Dániel!
Richard W. De Haan
Umsett úr Our Daily Bread
Mikkjal á Bergi


text:
Fólkaheilsuráðið lýsir eftir Átaksleiðarum
Átaksleiðarar til
Fólkaheilsuráðið
Tvey størv sum verkætlanarleiðarar eru leys at søkja:
· eitt um kost og rørslu
· eitt um royking og rúsevni
Uppgávan er at fremja tey mál, sum Fólkaheilsuráðið hevur sett sær fyri 2014, tá ræður um kost, rørslu, royking og rúsevni – http://folkaheilsa.fo/mal+og+avrik_rqgo.html
Tað er umráðandi, at tú ert ein skapandi, fremjandi og sjálvstøðugur persónur. Umframt at vita nóg mikið um virkisøkini, skalt tú hava góðar samskiftisførleikar, bæði í skrift og talu, tí tú skalt einsamallur samskifta við málbólkarnar beinleiðis ella ígjøgnum miðlar. Hollir telduførleikar eru eisini ein fortreyt fyri at kunnu fremja ætlaðu avrikini.
Umframt serligu økini eigur tann, sum settur verður, at kunna taka á seg aðrar uppgávur, sum hava við dagliga raksturin hjá Fólkaheilsuráðnum at gera. Vit vænta, at tú hevur gjørt tær hugsanir um, hvussu uppgávurnar skulu loysast.
Størvini eru tíðaravmarkað í eitt ár. Vit miðja ímóti at seta fólk í starv 1. februar 2014.
Løn sambært sáttmála millum Fíggjarmálaráðið og avvarðandi fakfelag.
Nærri upplýsingar um størvini fáast við at venda sær til Pál Weihe á fartelefon +298 216696 ella pal@health.fo
Umsókn við prógvum og ævilýsing (curriculum vitae) skal sendast til niðanfyristandandi adressu. Umsóknarfreistin er 13. januar 2014
Fólkaheilsuráðið
J.C. Svabosgøta 43.
FO-100 Tórshavn
teldupostur: fhr@folkaheilsa.fo
heimasíða: www.folkaheilsa.fo


text:
Tey sum hava lyklar til gomlu lásini, vera vinarliga biðin
um at koyra lykilin í postkassan hjá ÁRF.
Tey sum ynska nýggjan lykil, til venjing. v.m.
A lykil, har er kostnaðurin kr. 1.500 árligani,
og gevur hetta atgongd til at venja hjá ÁRF,
alt árið, umframt atgongd til ovaru hæddina,
excl. køk/ har er møguleiki at hyggja eftir
fótbólti í parabolskipani, og atgongd er til
Internet í øllum rúmum.
B lykil, har er kostnaðurin kr. 1.000 árligani,
og gevur hetta atgongd til at venja hjá ÁRF,
alt árið, eisini er atgongd er til Internet.
Tey sum ynska atgongd til venjinahølini,
vera biðin at gjalda peningin á konta í
Norðoya Sparikassa (9865) 102.857.4
Viðmerkja: A lykil kr. 1.500
Viðmerkja: B lykil kr. 1.000
Takk fyri :)
E.S. Tó er onnur skipan fyri tey, sum skulu
rógva við bátum felagsins, tá er venjingin
sjálvandi ókeypis.
ÁRF


text:
Cavan Arrowsmith, tekniskur stjóri, og Steve Hewison, stjóri, á Winterhawk Consult, sum er altjóða ráðgevarafyritøka, vitjaðu KT-felagið í fyrireikingunum fram ímóti, at ES persónsdatalóggávan kemur í gildi 25. mai 2018. Winterhawk Consult arbeiðir saman við altjóða kundum, so sum Land Rover og Coca Cola, at fyrireika seg til nýggju umstøðurnar eftir at peronsdatalógin kemur í gildi.
Tað eru rættiliga umfatandi krøv, sum fyritøkur og stovnar skulu lúka. Eitt nú fær hin einstaki ES borgarin rætt til altíð at fáa at vita, hvørjar upplýsingar einhvør organisation hevur um ein. Eisini fer at bera til, at krevja at fáa allar upplýsingar slettaðar um seg sjálvan, sum ein fyritøka ella stovnur hevur. Hetta er galdandi fyri upplýsingar á pappíri eins og í elektroniskum formi. Megna fyritøkur og stovnar ikki at eftirlúka hesum krøvum verður bót at rinda á 4% av altjóða umsetninginum ella á 20 mió Euro.
Føroyar hevur støðu sum triðja land til ES, og fær undantaksstøðu fram til 2022, men skal hereftir fylgja ásetingunum. Tó skulu fyritøkur, sum hava deildir í ES landi longu næsta ár fylgja nýggju reglunum.
Tiltakið í Vinnuhúsinum varð væl vitja og gott og gevandi kjak var eftirfylgjandi.


text:
Heystfundur - leygardagin 8. november 2014
11. september 2014
Sambandsflokkurin skipar fyri Heystfundi: leygardagin tann 8. november 2014.
Stað: Tórshavn, Hotel Hafnia - Parnassið.
Tíðspunkt: kl. 08.30-13.00.
Skrá
1. Frágreiðing: Um politisku støðuna
- Kaj Leo Holm Johannesen, formaður
2. Framløga: Vøksturin í ali- og fiskivinnuni og betri marknaðaratgongd
- Alfred Olsen, løgtingslimur
3. Framløga: Menning og skúlatilboð til børn og ung, sum hava serligan tørv og ST sáttmálin innan brekøkið
- Edva Jacobsen, løgtingslimur
4. Framløga: Útlendskar íløgur og kapitalur í Føroyum - skipanir og møguleikar. Týdningurin av einum felags vinnupolitikki
- Johan Dahl, landsstýrismaður í vinnumálum
Høvið verður at gera viðmerkingar og seta spurningar.
Heystfundur verður hildin á hvørjum ári. Talan er um ein fund fyri limir og sambandsáhugað í Landsfelag Sambandsfloksins um støðuna í flokkinum, politisku støðuna í samfelagnum o.a.
Talan er um seinasta Heystfundin áðrenn komandi løgtingsvalið.
Vælkomin á Heystfund!
RN
Aftur


text:
- Tíðindi, mentan og ítróttur
Kostar 23 milliónir at rudda føroyingahavnina
Tað eru fyrst og fremst grønlendingar, sum skulu gera av, um tilmælið hjá arbeiðsbólkinum, sum hevur verið í Føroyingahavnini og gjørt kostnaðarmeting av uppruddingararbeiðinum, verður fylgt.
Umleið 23 milliónir er kostnaðurin av tilmælinum, sum ein arbeiðsbólkur hjá landsverkið og Tjóðsavninum hevur gjørt av uppruddingararbeiðinum í Føroyingahavnini.
Grønlendingar krevja upprudding
Metingina hava millum onnur Helgi Johannesen, konstruktørur, Bárður Dam í Baianstovu arkitektur og Erland Viberg Joensen, museumsinsepktørur, gjørt við hjálp frá Max Cecil Weihe, sum er staðkendur eftir at hava verið stjóri á Nordafar frá 1979 til 1981. Arbeiðið er gjørt í tøttum samstarvi við Grønlendska tjóðsavnið.
Greiningararbeiðið kemur eftir, at grønlendingar í fleiri ár hava heitt á føroyingar um at rudda upp eftir virkseminum, sum hevur verið í Føroyingahavnini.
Brenna og tyrva
Tilmælið hjá arbeiðsbólkinum er, at allir bygningar skulu takast niður, síðani skal tilfarið skiljast. Tað, sum kann brennast, skal brennast á báli á staðnum, restin skal tyrvast. Eitt nú asbest jarn og glasull skal tyrvast.
Loysnin, sum nevndin mælir til, er tann bíligasta av fleiri møguleikum, sum verða nevndir og merkir, at nakrir motorar og betong-grundir verða standandi. Alternativt skal tilfarið burturbeinast og brennast aðrastaðni.
Kann kosta dupult so nógv
Skal alt tilfarið til Nuuk fer uppruddingin at kosta umleið 30 milliónir krónur.
Kemur harafturat krav frá grønlendingum um, at grundir og motorar somuleiðis skulu burturbeinast, kann talan vera um upp í móti 60 milliónum krónum, sambært frágreiðingini.
Grønlendska landsstýrið skal nú taka støðu til tilmælið, og verður loysnin góðkend, viðgerð løgtingið uppskotið.
Grønlendingar vilja beina alt burtur
Føroyingar eru ikki tey einastu, sum hava havt støðir í Grønlandi. Amerikanarar hava havt nógv virksemi í Grønlandi, og í tí sambandi hevur einki annað verið góðtikið, enn at alt tilfar varð burturbeint frá staðnum og at lendið, sum varð dálkað av olju, varð tikið upp.
Í Føroyingahavnini eru slóðir av oljudálking, men tað er ikki umfatandi og tí ikki við í metingini hjá arbeiðabólkinum.
Størstu postarnir á fíggjarætlanini hava yvirskipaðu heitini "upprudding", "at gera umráðið í stand" og "burturbeining av tilfarið", sum allir eru uppá 4 milliónir hvør.
Sí upptøkur: Føroyingahavnin takast niður og brennast
Aðrir postar eru burturbeining av jarni, sum verður mett at kosta 2,4 milliónir krónur, burturbeining av av leidningum til 1,2 milliónir og burturbeining av asbest, sum væntandi kostar 80.000 krónur.
Aðrar útreiðslur eru til leigu av maskinum og skúrum og av taka niður septiktangar og oljutangar.
Uppgávan at rudda Føroyingahavnina verður bjóðað út, so endaligi kostnaðurin er ikki endaliga greiður enn.
Sí eisini


text:
- Tíðindi, mentan og ítróttur
Gera forkanningar til Suðuroyartunnilin
Nú er Suðuroyartunnilin ikki longri burturi, enn at hann er komin í eitt uppskot um eykajáttanarlóg, sum løgtingið skal viðgera í dag.
Í viðmerkingunum um uppskotið stendur, at eftir ætlan verður farið undir Suðuroyartunnilin, tá Sandoyartunnilin er liðugur. Hann skal sambært verandi tíðarætlan vera liðugur í 2023.
Víst verður á loysn, har Suðuroyartunnilin fer av Sandi upp í Skúvoynna og haðani til Sandvíkar.
Jarðfrøðiligar kanningar
Jarðfeingi hevur gjørt tilmæli til Landsverk um, hvørjar jarðfrøðiligar kanningar eiga at verða gjørdar fyri at hava haldgott grundarlag fyri at fara undir verkætlanina.
Landsstýrismaðurin í samferðslumálum mælir til at brúka hálva millión av játtanini til vegagerð í ár til forkanningar í sambandi við Suðuroyartunnilin.
Sambært Sosialinum verður Suðuroyartunnilin 22 kilometrar, tað sama sum Eysturoyartunnilin og Sandoyartunnilin tilsamans.
Sí eisini


text:
BústaðarLán
Hugsar tú um at keypa ella byggja egnan bústað, so kann Suðuroyar Sparikassi bjóða tær bústaðarlán við variablari rentu.
Tú kanst til eina og hvørja tíð broyta inngjaldið til lánið, og lætt gera broytingar í láninum, so gjaldið passar til tíni fíggjarviðurskfiti.
Lániumsókn og treytir
Í samband við viðgerðina av eini lániumsókn verður serliga hugt eftir gjaldsvilja og gjaldsevni - herundir tiltøkupeningi.
Sum trygd fyri eitt bústaðarlán krevur Suðuroyar Sparikassi trygd í ognini. Tað merkir, at Suðuroyar Sparikassi fær ein tinglýstan 1. veðrætt á ognini. Somuleiðis krevur Suðuroyar Sparikassi, at ognin er tryggjað hjá einum tryggingarfelagi.
Bústaðarlán í Suðuroyar Sparikassa er vanliga býtt millum 1. og 2. veðrættar lán - munurin millum veðrættarnir er virðið á veðrættarstøðini og rentan.
Fígging til egnan bústað gevur rætt til rentustuðul. Treytin er, at tú ert undir fullari skattskyldu í Føroyum og býrt í húsinum.


text:
Rakul Sjúrðardóttir Frederiksberg
19.05.2017 - 12:15
Ítróttur > Ítróttur > Fótbóltur
Um Arsene Wenger skal halda fram hjá Arsenal ella ikki verður tosað um aftaná FA Cup-finaluna móti Chelsea 27. mai. Hetta hevur Arsene Wenger, venjari hjá Arsenal, váttað fyri Sky Sports.
Sáttmálin hjá venjaranum gongur út í summar, og hann vil ikki tosa um óvissuna um sítt starv upp undir síðsta Premier League-dystin móti Everton sunnudagin.
- Eg kann ikki siga, hvussu verður við míni framtíð. Tað, sum er mest umráðandi, er, at vit vinna sunnudagin, og hvat hendir aftaná kann bíða. Eg eri her fyri liðið. Hetta segði Arsene Wenger við Sky Sports, og tá hann varð spurdur, um avgerðin verður kunngjørd vikurnar aftan á fundin svaraði hann: Sjálvandi.
67 ára gamli fransmaðurin hevur verið venjari hjá Arsenal síðani 1996. Hetta kappingarárið hevur Wenger fingið nógvar átalur frá sínum egnu fjepparum, sum hava heitt á hann um at gevast sum venjara.


text:
Bśstovnurin og sambżliš Kelduskįkiš
Bśstovnurin og sambżliš Kelduskįkiš er partur av eind 1 ķ Trivnašardeplinum.
Samband fęst viš eindarleišsluna her
Bśstovnurin og sambżliš Kelduskįkiš
Kelduskįkiš 2
700 Klaksvķk
Tlf.: 456320
Bśstovnurin og sambżliš Kelduskįkiš heldur til ķ stórum hśsum ķ Klaksvķk. Ķ sambżlinum bśgva 8 bųrn og vaksin, nųkur viš autismu og nųkur viš menningartarni. Eisini er eitt umlęttingarplįss, sum veršur brśkt ķ vikuskiftum.
Hvųrt bśfólk hevur egiš kamar viš egnum baširśmi. Harafturat eru felags kųkur og stova. Bśfólkini eru eftir fųrimuni viš til at gera mat, vaska klęši og annaš.
Arbeitt veršur m.a. viš at skapa eitt gott og trygt heim, og viš stųši ķ tķ einstaka at menna fųrleikarnar hjį bśfólkunum. Ķ nįmsfrųšiliga arbeišinum veršur dentur lagdur į relatiónir, samskifti, fysiskan aktivitet og eitt skipaš umhvųrvi. Vit sjónliggera virksemiš į stovninum viš dag- og vikuętlanum, iš eru viš til at skipa gerandisdagin.
Gerandisdagar eru bśfólkini ķ skśla ella til arbeišis ķ virknis- ella verkstašstilboši. Ķ frķtķšini eru ymiskir aktivitetir į skrįnni, sum kvųldskśli, frķtķšarklubbur, svimjing, gongutśrar og annaš. Um summariš eru śtferšir į skrįnni. Hvųrt įr hava borgararnir mųguleika at fara į legu ķ Nesvķk og į Zarepta. Jólahald er į hvųrjum įri fyri bśfólki og avvaršandi.
Bśstovnurin og sambżliš hevur egnan bil.
Bśstovnurin og sambżliš er normeraš til uml. 10 starvsfólk. Vekjandi nįttarvakt er ķ sambżlinum.
Dagført tann 03-10-2016


text:
Jólakonsert á Báta- og listasavninum í Leirvík sunnudagin
mentan22-11-2017 - 14:12 - Jóanis Nielsen
Sunnudagin 26. november kl. 16.00 er aftur hugnaløta á Báta- og listasavninum í Leirvík, har ið tey bæði, Monika Stauss Joensen, violin og Ólavur Jakobsen, gittar, fara at spæla konsert.
Skráin er fjølbroytt við bæði stillisligum og inniligum tónleiki, men tað virtuosa og bergtakandi verður ikki gloymt.
Ólavur Jakobsen hevur lagt fleiri nýggj løg til rættis til hesa konsertina. Vit hoyra aftur tónleik hjá Jóannesi Joensen, umframt eina nýggja útgávu fyri violin og gittara av yndisliga lagnum “Walking in the Air” úr teknifilminum “The Snowman”.
Sjálvandi eru teir gomlu, Schubert, Grieg og Bach, við. Tey tónaskøldini eru eisini í skjáttuni, tá ið Monika og Ólavur í mars aftur fara til Sveis á konsertferð.
Tónleikur úr øllum heraðshornum við livandi frásøgnum.
Eftir konsertina, ið varir slakan tíma, er hugnaløta á savninum.
Øll eru hjartaliga vælkomin.


text:
Havstovan: Er Føroya Banki við at koma fyri seg aftur
vinna11-04-2017 - 11:07 - Jóanis Nielsen
Yvirlitstrolingin hjá Magnusi Heinasyni á Føroyabanka í vár er liðug, og vísti hon m.a., at tað var meira at fáa av hýsu enn vanligt hevur verið seinastu mongu árini (Sí mynd 1). Fyri veður vórðu einans støðir grynri enn 200 metrar tiknar, og hýsan var væl spjadd um allan tann partin av Føroyabanka.
Eitt lítið sindur meir av toski var at fáa, samanborið við síðstu tvey árini, men hetta komst serliga av einum góðum háli. Mynd 1 vísir, at nøgdirnar av toski og hýsu plaga at fylgjast á Føroyabanka, men enn er ógreitt, um toskurin fer at koma fyri seg eins og hýsan.
Úrslitini fyri fisk á djúpum vatni (upsa, longu, brosmu, gulllaks o.a.) skulu takast við fyrivarni, tí ongar djúpar støðir vórðu tiknar í ár.
Les meira um túrin við at trýsta her.
Mynd 1.Úrslit frá yvirlitstrolingum hjá Magnusi Heinasyni á Føroyabanka (grynri enn 200 metrar) í mars frá 1983 til 2017.


text:
Stýr upp á tingini
Føroyska KT fyritøkan Dynateam, sum seinastu seks árini hevur veitt framkomnar Microsoft fíggjarstýringsloysnir til fleiri av fremstu fyritøkum í Føroyum, skiftir nú navn til Stýr.
Microsoft NAV til føroyska marknaðin
Fremsta styrkin hjá Stýr, er samanrenningin av serkunnleika til Microsoft NAV og holla vitanin um tørvin hjá føroyskum fyritøkum. Stýr hevur tí ment fleiri ískoytisloysnir til Microsoft NAV, sum eru skraddaraseymaðar til føroysk viðurskifti, eitt nú til tolling og prískalkulatión, samskifti við bankar, Rokningadepil og FarPay og skjalagoymslu og -góðkenning.
Stýr var millum fyrstu fyritøkur í heiminum, sum bjóðaðu Dynamics NAV sum cloudloysn. Tí verður Stýr tikið fram av Microsoft sum fyrimynd fyri aðrar veitarar.
Sjey royndir ráðgevar taka sær av teimum higartil umleið 100 kundunum hjá Stýr.


text:
Lítli olympiski vetrarbýurin, Pyeongchang, er 180 km eystan fyri suðurkoreanska høvuðsstaðin, Seoul. Her búgva færri enn 10.000 fólk.
Kortini er hann framm um aðrar valdur sum vertsbýur fyri olympisku vetrarleikunum. Undan vetrarleikunum eru nógv støð bygd í Pyeongchang, bæði til at íðka og at gista í.
Leggið til merkis, at navnið á lítla suðurkoreanska býnum, Pyeongchang, er ógvuliga líkt navninum á Norðurkoreanska høvuðsstaðnum, Pyongyang.
Uppgávur:
Finn olympiska býin, Pyeongchang, á Google Maps.
Hvussu kunnu vit koma aftur og fram millum Pyeongchang Olympic Stadionog altjóða flogvøllin Incheon International Airport?
Hvønn týdning hevur tað fyri ein lítlan bý at verða vertur fyri olympisku vetrarleikunum?
Hava Føroyar verið vertur fyri altjóð tiltøkum?
Er íróttur eitt gott amboð at siga umheiminum frá um okkara land?
Nógvar tænastur skulu samskipast, tá olympiskir vetrarleikir skulu haldast


text:
Orð: Petur Jacob Sigvardsen
Viðmerking: Yrktur á pálsmessu 2009.
Í Harrans hús tvey eldri fólk sær leita,
hann Símeon, hon Anna mundu eita.
So gudrøkin og biðjandi tey vóru,
tá tey so trúgv í halgidómin fóru.
Við vón og væntan árini tey gingu,
í húsi Guds har trúarstyrk tey fingu
um tann Messias, fedrar høvdu boðað,
til stundin kom, tey sjálv hann kundu skoða.
Sæl var tann stund, tá barnið varð teim borið,
tí prógvað teimum varð profetaorðið.
Nú trygg tey kundu hvíla undir moldum,
tí sæð tey høvdu Frelsaran á foldum.
Men áðrenn teirra muður kundi tagna,
tey vildu bæði Jesubarnið fagna.
Um frelsu Guds tey gleðiboðskap bóru
til heimsins fólk, sum stødd í myrkri vóru.
Vit, sum hvønn halgidag í kirkju sita,
um frelsu Guds frá barnsbeini víst vita.
Gud gævi, at vit sama boðskap bera
so leingi, vit á hesum foldum vera.


text:
Hetta filmstilfar, sum vendur sær til miðnám og elstu flokkar í fólkaskúlanum, er um, hvussu blóð verður brúkt og fatað í miðlum og á filmi, serliga í sambandi við grindadráp.
Niðast í tekstinum eru uppgávur at arbeiða við í flokkinum.
Ofta er trupult at síggja blóð á filmi ella í sjónvarpi uttan at ógvast. Í øllum mentanum merkir blóð at nakað álvarsligt er hent. Blóðið setur eitt mark millum fyrr og nú, ella millum lív og deyða. Tað kann vera mánasjúka, sum í øllum mentanum ber boð um skiftið frá at vera genta til at verða kvinna, og kunna eiga børn.
Í tekstasavninum Les 3 (2009) stendur stuttsøgan Blóð eftir Lydiu Didriksen. Søgan er eisini ljóðbók.
Tað kann eisini verða ítøkilig boð um kríggj og grima hevnd, har ættarbólkar leypa á og vísa makt við at drepa, so ein farleið av blóði sæst júst har og soleiðis, sum hin sterkari vil, tí hann ella hon ræður. Í Gamla Testamenti lesa vit í Aðru Mósebók, at “tá ið hann (Harrin) sær blóðið á duratrænum og á báðum durastøvunum, man hann fara um dyrnar og ikki lata oyðaran koma at húsum tykkara til at meina tykkum.” Blóðið hevur í hesum føri avgerandi týdning, vil ein verða spardur.
Í altjóða miðlasøgu verður sagt, at orsøkin til at Vjetnamkríggið endaði, var, at blóðdálkaðar krígssøgur komu inn í hvørja stovu í USA, so hvørt sjónvarp bleiv vanligt. Fleiri vildu vera við, at móti blóði nyttaði ikki at siga nakað. Samstundis sum tey allar flestu aldri síggja slakt, breiðir seg ein sannkenning um, at blóð merkir nakað harðrent og endaligt, sum upplýsti borgarin ikki á nakran hátt vil eiga lut í. Allíkavæl keypa vit kjøt í handlinum og gevast ikki at eta dýr, sum bløða. Samstundis sum vit gloyma at dýri bløðir, tí vit síggja ikki inn í sláturhøllina, verður blóð sterkasta signalvirði á filmi og í sjónvarpi. Nú skal filmur verða stovureinur og ikki blóðdálkaður, siga øll filmseftirlit. Eitt mótrák tekur seg upp, sum fær heitið splatterfilmar. Teir gerast vælumtóktir sum eitt subversivt mótmæli móti allari yvirvøld, ið vil áseta hin góða smakkin í list og undirhaldi. Eisini politisk plakatlist tekur seg upp sum eitt mótrák í undirhaldsverðini, ofta í skemti, men eisini i álvara
Úr hesum ivasama ráki koma listarliga eksperimenterandi filmar sum Natural Born Killers (Oliver Stone 1994), ið varð bannaður at vísa í Føroyum. Filmurin vildi júst vísa á tað sarkastiska í at almenn sjónvarpstíðindi valka sær í blóði og harskapi, tá sagt verður frá úr heimsins brennideplum og beint innar í stovuna. Her eru seinastu 10 minuttir í filminum, sum helst er ein skortfleingja til sjónvarpsmiðlarnar og teirra tíðindi:
Ymsa staðni í heimi er tað, sum um tíðin stendur still. Eitt av hesum støðum eru Føroyar, har vit eru fegin um at halda grindini til, tí hon er Guds gáva. Eru vit vaksin upp við grindadrápi, so vita vit hvønn lit havið fær, tá hvalurin verður skorin á háls. Men eru vit fremmand, hugsa vit ikki so, tí vit hava ikki mentanarliga førleikan at halda ógvusliga blóðinum burturi. Vit hava einki blóð-filtur. Hava vit aldri sæð slátur áður, ógvast vit við, tá vit síggja ein grindamann leypa á bláman og svimja í sveita, rópandi við ógvusligum vápnum, meðan børn standa og hyggja.
Soleiðis renna ymiskar mentanir við hvørt saman. Í okkara heimsparti øtast man við, at kinesarir eta hundar, okkara bestu vinir, og at tey í Avstralia eta kenguru – eitt so fitt djór, sum eisini er tjóðardjór. Úti í heimi og í Føroyum eru nógv fólk, sum øtast, tá vit í Føroyum eta lunda og ikki minst grindahval, sum eru vøkur djór og tingarlig djór. Men eisini innan føroyska mentanina eru munir. Munir millum fyrr og nú, munir millum tað, ið fólk halda vera “føroyskt”, og munir millum, hvat føroyingar sjálvir halda skal henda við grindadrápinum framyvir. Ein føroysk rødd, ið talar fyri friðing av grindahvali í Føroyum, er Marna Frida Olsen. Hon stendur aftanfyri heimasíðuna, grindabod.fo. Her sæst einki blóð.
Hóast føroyingar aldri verða settir í bólkin upprunafólk, er grindadráp ein væl lýstur máti at fáa mat á føroyska borðið. Alt úr hvali verður gagnnýtt og kann skjálprógvast í 500 ár ella so. Munurin er bara blóðið, sum sæst so væl, tá dýrið verður dripið á sjónum. Blóðiga grindadrápið verður tí ein avbjóðing hjá djóraverndarfelagsskapum uttan úr heimi. Hesir fremmandu felagsskapir, sum ikki hava okkara mentanarliga kodex, vilja steðga grindadrápi, kosta hvat tað kosta vil. Í teirra eygum eru vit barbarar, sum dáma væl blóð. Retorikkurin verður ógvusligur frá báðum síðum, tí partarnir eru so langt frá hvørjum øðrum, sum slepst. Í 2010 hendur ein broyting í altjóða samfelagnum, tí ein amerikanskur heimildarfilmur, The Cove (Louie Psihoys 2009) vinnur Oscarvirðisløn fyri besta heimildarfilm hetta árið.
Undir yvirskriftini At drepa dýr í loyndum er filmurin The Cove ummældur afturvið hending í Føroyum, har ein bóndi sker eitt bein av einum lambi.
Filmurin lýsir amerikanaran, Ric O’Barry, sum vandi Flipper springararnar í Flordia í 1960’unum, ið øll elskaðu at síggja, eins og hundin Lassie í 1950’unum. Í dag angrar O’Barry og tárar, tí hann heldur seg hava gjørt dýrunum órætt.
Ric O’Barry fer til Japans at fáa fiskimenn í Taijivíkini at gevast at drepa springarar. Við á ferðini er amerikanska filmsliðið, sum fær altjóða virðisløn fyri avdúkandi avrikið. Eitt brot úr The Cove kann síggjast her:
1.
Hvønn týdning hevur blóð í filmi og sjónvarpssendingum? Ger nákvæmar eygleiðingar í aktuellum sendingum og finn dømi um, hvussu blóð verður brúkt í frásøgnum av ymsum sløgum. Er munur á veruligum blóði av hermótinum og hvussu blóð verður brúkt í undirhaldsfilmi? Finn dømi og greina munin.
2.
Hyggið í matbókina Koks (Bent C Forlag 2012) og berið hana saman við bókina 2 minutes (Incra 2011). Heftið tykkum í báðum førum við grind og grindadráp, og kannið eftir í hvønn mun blóð sæst aftur í bókunum. Er nakar munur á at síggja grindadráp við ella uttan blóð? Greinið og greiði frá, hvat tit halda um myndabrúkið í báðum førum.
3.
Hyggið eftir hesi permuni á blaðnum PREI. Myndin vísir ein føroyskan grindamann in action. Hann sær barbariskur út, er í føroyskari troyggju og hevur gamlan spískan sóknarongul, sum ikki verður brúktur longur, í hondini. Aftanfyri síggjast Risin og Kellingin og fremst sæst alt blóðið, sum er við sjóvarmálan, tá grindadrápið er. Men myndin er tilgjørd í øllum løgum. Blóðið, sum er fremst fyri, er frá neytaslakti, nettup fyri at varpa ljós á slakt og at dýrið, sum vit vilja eta, bløðir. Kann ein tílík mynd gerast til heimamarknaðin einans? Kunnu vit forða fyri, at myndin kemur í útlendskar hendur og fær áskriftina Welcome to Hell? Greið frá marknaðarátakinum at varpa ljós á slakt, og takið støðu til, um henda mynd varð betur ógjørd.
4.
Hyggið eftir hesum tíðindabrotinum á donsku rásini TV2 (19. august 2014) og takið støðu til innihaldið og býtið millum dystandi partarnar, og hvørt annar ella hin parturin fær størri samtykki frá journalistinum:
5.
Hvørjum heldur tú við? Ber til at skoða grindadráp sum fremmandur og taka undir við hesum drápshátti? Er ein ávisur framgangsmáti, at skilja grindadráp? Kunnu onnur enn føroyingar skilja grindadráp? Hvussu verða tey bæði børnini brúkt í tíðindunum? Hvussu fatar tú teir grindamenn, sum síggjast í hesum tíðindunum? Hvussu fatar tú løgmann? Hví er innslagið gjørt til eina danska rás akkurát henda dag? Skiftið orð um grindadráp í sjónvarpstíðindum og kannið eftir, hvat onnur, sum ikki eru føroyingar, halda.
6.
Hygg eftir filminum Grindahvalur og les innihaldið á heimasíðuni. Filmurin er eitt samstarv millum føroysk og útlendsk djóra- og umhvørvisverndarfólk við íkasti frá Sir David Attenborough. Hvat er tema í filminum? Hvør er boðskapurin, og hvussu verður boðskapurin lýstur? Hvussu verður grindadráp lýst í filminum? Hvussu er hendan lýsingin av grindadrápi ørðvísi, enn tann á til dømis whaling.fo hjá Føroya Landsstýri? Og hvussu er hon ørðvísi enn tann hjá Sea Shepherd? Tak støðu til, um grindadráp er við at broytast sum partur av føroyskari mentan. Fer grindadráp at verða ein trupulleiki at marknaðarføra Føroyar? Hvussu?
7.
Lesið hesa grein hjá Sjúrði Skaale, fólkatingslimi, í Jyllands-Posten 21. august 2014. Takið støðu til, um føroyskt grindadráp er ein politiskur spurningur at taka upp á Fólkatingi, og taki eisini støðu til, hvørji argument Sjúrður brúkar, hvussu hann leggur tey fram og hvørjum hann svarar. Hvørjum heldur hann við? Eru tit samd í uppáhaldunum og í niðurstøðuni?:
8.
Lesið hesa grein á Facebook:
9.
Høgni Rasmussen, táverandi stjóri í Sansum, skjýtur upp, at almennu Føroyar seta eina Grinda Task Force beinanvegin. Lesið tekstin og taki støðu til argumentini. Berið saman við filmin The Cove og hugsi tykkum, um tað eydnaðist Sea Shepherd at gera ein líknandi film í Føroyum. Takið støðu til, hvørja ávirkan tað kundi fingið á Føroyar í altjóða eygum og samstarvi.
Hesa myndakollasju av grindadrápi og Merkinum gjørdi Ole Wich í 2000.


text:
Sanna Jesuskirkjan
Sanna Jesuskirkjan (á enskum: True Jesus Church) er ein óheft kirkja, sum var grundað í Beijing, Kina í 1917. Í dag eru millum 1,5 og 2,5 mió. limir í 45 londum í seks heimspørtum. Kirkjan hevur rót í hvítusunnurørsluni, sum spretti í USA fyrst í 1900-talinum. Kirkjan hevur sum endamál at boða gudsorðið til allar tjóðir áðrenn Jesu afturkomu.
Teir tíggju lærusetningarnir eru:
- Heilagi andin
- Dópurin
- Fótatváan
- Hin heilaga kvøldmáltíðin
- Hvílidagurin
- Jesus Kristus
- Bíblian
- Frelsa
- Kirkjan
- Afturkoman


text:
Kvinnurnar misjøvn úrslit
Á heimavølli vann A-liðið 5-0 stórsigur á TB/FCS/Royn, við hattricki frá liðskiparanum, Margit M. Kwao, meðan B-liðið mátti lúta 4-0 á Sandi móti felagsliðinum hjá AB og B71.
Margit gjørdist hattrick-skjútti í dag og legði seg á odda sum topp-skjútti okkara, framman fyri Juliu, sum annars skoraði fyrsta mál okkara í dag, og Henrikku. Julia setti hol á í dag longu í 9. minutti, áðrenn Margit skoraði tvær ferðir. Bjørk skoraði fjórða málið í dag, og sítt fyrsta í ár, tá lítil tími varð leiktur. Og Margit setti punktum í 63. minutti.
Á Sandi møtti yngra lið okkara einum sera væl spælandi heimaliði. Dysturin endaði heili 4-0, men, sum skilst, kundu fleiri av málunum verðið koldømd fyri rangstøðu. Tó hevði samanlangda AB/B71-liðið so stóra yvirvág, at vit ikki kunnu klaga um endastøðuna.
Næsta vikuskiftið spæla kvinnurnar aftur, og tá er innanhýsis uppgerð ímillum 07 Vestur a og 07 Vestur b.
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


text:
Tobbi “Fake News ella Alternative Facts”
Borgarstjórin í Runavíkar kommunu, Torbjørn Jacobsen “Tobbi” hevur helst fingið ein nýggjan turbo penn. Greinarnar koma knappliga, við nógvari ferð og fevna víða, sum danir vildu sagt “Som skidt fra en spædkalv”.
Tobbi er helst staddur í USA og hetta fekk meg at hugsa um stílin hjá Trumph við “Fake news og Alternative Facts”.
Ein trupulleiki, ið lesarin stendur við, er hvønn Tobbi umboðar tá ið greinarnar verða skrivaðar. Tobbi sær út til, at eiga nógvar keppar. Hvønn kepp hann hevur, á høvdinum tá ið greinarnar verða skrivaðar velst um hvørjar umstøðurnar eru. Greinarnar kunnu tí verða skrivaðar úr ymiskum sjónarhornum so sum: Tjóðveldismaður, Gøtumaður, Borgarstjóri, fyrrverandi tingmaður, Havnafúti, Havnaloðsur, Umboðsmaður fyri reiðarí, persónurin Torbjørn Jacobsen, umboð fyri Samherja - “Faroe Origin” ella onkur heilt annar. Greinarnar verða ikki minnið áhugaverdar um Tobbi byrjaði við klárt at upplýsa úr hvørjum sjónarhorni greinarnar eru skrivaðar.
Haldi at Tobbi sipar til mín (MJ), sum privatpersón, í einari grein ið liggur á VP undir heitinum “Tórbjørn Jacobsen : Segði nakar politisk útluting?”
Lesi at Tobbi setir meg í samband við tveir aðrar privatpersónar ÁD og HAK. Gangi út frá, at talan er um Árna Matras Dam av Norðskála og Hans Andrias Kelduberg úr Hoyvík.
Lat tað verða sagt beinanvegin, at eg eri ikki keddur av at verða settur í samband við hesar báðar, tvørturímóti.
Veit ikki hvussu Tobbi hevur sjussað seg fram til, at eg skal eiga lut í fiskivinnu nýskipanaruppskotinum hjá samgonguni. Eg havi einki við hetta uppskot at gera. Viðvíkjandi uppskotinum sjálvum so haldi eg, at tað er óbrúkiligt, fløkt og nærum ógjørligt at umsita.
Somuleiðis dugi eg ikki at síggja nakra meining við uppskotinum, ið eftir mínum tykki, hvørki er fuglur ella fiskur, men bert gevur fiskimálaráðharranum heimildir til reina politiska útlutan.
Eftir at hava lisið og lurtað eftir tí, sum ført hevur verið fram um fiskivinnunýskipanir er mín meting, at besta nýskipan kann fáast við at taka støði í Leisti 2 ”Uppboðssølu við forkeypsrætti” (punkt 7.16 á síðu 109) í álitinum frá fiskivinnunýskipanarbólkinum, Hesin leistur tryggjar javna kapping, tekur hædd fyri verandi aktørum eins og nýggir aktørar fáa møguleika at bjóða seg fram. Skipanin kann nýtast fyri allan flotan, einasta ivamál er hvør byrjunarstøðan skal verða.
Tobbi skrivar ”ÁD, MJ og HAK - allir meira og minnið miseydnaðir yvirhøvur”– eg skal lata verða við, at úttala meg um hvussu væl- ella miseydnaðar vit meta okkum verða og somuleiðis eisini lata verða við, at koma við meting um hvussu væl- ella miseydnaður Tobbi er - at verða persónligan lata vit Tobba um. Vóni tó ikki at hann fer, at senda út skriv sum Borgarstjóri um hvussu væl- ella miseydnaður hvør einstakur privatur borgari er í Runavíkar Kommunu.
Eg skal tó vísa á tvey meira ítøkilig viðurskifti har Tobbi, sum almennur persónur (politikari), hevur havt avgerandi leiklut.
Í 2010 stóðu Føroyar í einari ”vinn ella forsvinn”- støðu har møguleiki var fyri at krevja meira Makrel rættindi.
Vit tríggir ÁD, HAK og MJ vóru ógvuliga aktivir og gjørdu eitt stórt arbeiði, bæði fysiskt og lobby, fyri at vit skuldu krevja meria rættindi. Tað vóru sera fá í Føroym ið tóku undir okkum um at krevja okkara rætt til tilfeingið. Haraftur ímóti vóru fleiri íð arbeiddu sera hart ímóti at vit skuldu krevja okkara rætt.
Tobbi var ein at teimum ið var harðast ímóti at vit skuldu krevja okkara sjálvsagta rætt, haldi at hann ikki hugsaði seg um hvat ið han gjørdi men heldur rann sneisaørindi fyri ávís reiðarar.
Tíbetur miseydnaðist ætlanin hjá Tobba og myrku afturhaldskreftunum, at ræða Føroyingar frá at krevja okkara sjálvsagda rætt til uppsjóvartilfeingið. Hetta tilfeingið er nú ein av grundarsteinunum fyri at vit kunnu halda leiðina fram ímóti einum sjálvstøðugum búskapi.
Í 2011 var Tobbi aftur uppá spæl. Samgongan ið hevði skaffað okkum makrelin var í trupulleikum og tí fóru Sambandsflokkurin, Javnaðarflokkurin, Tjóðveldi og Framsókn saman í ein sokallaðan Makrelbólk.
Hesin bólkur skuldi býta hetta nýggja og fyri Tobba óynskta tilfeingið. Vit tríggir ”ÁD, HAK og MJ” hildu at hetta tilfeingið, ið var fingi til vega á Føroyaleiðin, sjálvsagt skuldi býtast til teir persónar og feløg, ið høvdu fiskirættindi á Føroyaleiðini. Ein slík útlutan vildi eftir okkara metan verið saklig og rættvís. Her miseydnaðist hjá okkum trimum.
Makrelbólkurin valdi at geva meginpartin til nøkur fá ”politisk útvald” reiðarí og valdu soleiðis at viðgera rættindahavarar ymiskt. Eg var ikki hjástaddur, tá ið hetta arbeiði fór fram, men mær er greitt frá, at høvuðspersónarnir, ið stóðu fyri býtinum, vóru Tobbi úr Tjóðveldi og Magni Laksáfoss úr Sambandinum.
Tí eri eg eri sera samdur við Tobba, tá ið hann skrivar ”Eitt er vinnulig korruptión, væl verri er hin politiska korruptiónin.”
Tað eru fleiri enn vit tríggir, ið halda at alt ikki fór rætt fram í hesum makrelbýti. Tann, sum er farin longst við hesum máli er felagið P/F Líraberg. P/F Líraberg stevndi Fiskimálaráðnum, í 2012, tí felagið heldur at býtið var ikki í samsvari við lógina. Felagið hevur verið í rættinum tvær ferðir. Fyrru ferð fekk P/F Líraberg ikki viðhald í sínum pástandi, men var úrskurðurin av einum slíkum slag, at Líraberg valdi at fara víðari við málinum. Rættarfundur var tann 14. - 15. mars og roknast kann við úrskurði 23 mars.
Nú bíða vit við spenningi eftir hvat dómsvaldið sigur til hetta sakarmál. Úrskurðurin kann, eftir mínum tykki, fáa ávirkan á hvussu fiskivinnu nýskipanin skal skipast.
Tobbi má halda mær tilgóðar um ÁD ikki stendur fyri Árni Matras Dam, HAK fyri Hans Andrias Kelduberg og MJ fyri Meinhard Jacobsen.
Tað er nógv nemmari fyri lesaran at skriva full nøvn heldur enn skuggakent myrkaspæl við forbókstavum.
Vh
Meinhard Jacobsen (MJ)


text:
Hallur av Rana 07.12.2017 (12:45)
Øgiligur uppgangur á Eiði
Ódnarveðrið Caroline hevur fyrrapartin herjað Føroyar, og serliga er støðan ógvuslig í Gøtu og Fuglafirði, har sløkkilið og bjargingarfeløg hava havt úr at gera.
Á Eiði hevur vindurin ikki gjørt so nógv um seg, men uppgangurin er so nógvur á Mølini, at tað er trupult at síggja mun millum vatn og sjógv.
Martin Kúrberg, er leiðari fyri Eiðis Camping, ið heldur til á gamla fótbóltsvøllinum á Eiði. Hann hevur tikið hesar myndirnar í morgun, ið vísa hvussu støðan er á Eiði.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í vikuni skipaði Bank Nordik fyri stórum vinnudegi í Suðuroynni, har vinnulív og kommunur í Suðuroynni vóru bodnar við.
Umframt at Bank Nordik brúkti høvið at greiða frá útlitinum í búskapinum og egnum virksemi, so vóru eisini framløgur á fundinum, sum høvdu til endamáls at vísa á møguleikar hjá vinnuni í Suðuroynni.
Dennis Holm, borgarstjóri í Vágs kommunu, greiddi frá hvussu Vágs kommuna hevur roynt at ganga aðrar leiðir orsaka av, at fiskivinnan í Vági er vorðin “burtur”. Greitt varð frá, hvussu Vágur hevur sett fokus á upplivingarbúskapin og hvussu onnur øki kunnu gera tað sama.
Theresa Kreutzman hevði eina framløgu um ferðavinnuna og møguleikarnir fyri at menna ferðavinnuna í Suðuroynni.
Heri Mortensen og Eirikur Norðberg greiddu frá ætlanini við vindmylluútbygging í Suðuroynni og nýggjum vatnorkuverki, sum skal verða høvuðsverk í einari pumped-to-storage skipan millum Vatnsnesvatn og Miðvatn.
Árni Ellefsen, forstjóri í Bank Nordik, greiddi frá virkseminum hjá Bank Nordik og hvørji útlitini Bank Nordik metti eru fyri komandi árini.


text:
Kom við handan leiktjøldini til ókeypis royndarsýning av 'Leitanin eftir at vera' og fá eina øðrvísi uppliving á Tjóðpallinum.Read More
UMMÆLI: So gjørdu tey tað aftur. Tey á Tjóðpallinum.
Leikurin Soli Deo Gloria er ein bæði meistarlig, sjáldsama viðbrekin og samstundis ein beint frammaná lýsing av kærleikanum við øllum sínum brigdum.
Uppliv kenda danska leikstjóran Christoffer Berdal arbeiða við teimum fýra sjónleikarunum á pallinum og fá innlit í listaligu prosessina fáar dagar undan frumsýningini.Read More
Ein skjóttgangandi, sansamettandi dansisýning, har klassiska søgan um øra vísindafólkið og royndarkaninina møtir spurninginum um, hvussu eksponentiella menningin av talgildari tøkni ávirkar menniskjað.Read More
ÓMEGD byggir á veruligar hendingar úr metsølubókini “Um bara hann sló meg”, eftir Súsonnu O. Skaale, sum í einum setti harðskap í parlagnum ovast á breddan. Ein leikur um, hvussu menniskju megna at reisa seg og finna vegin úr harðskapi í parlagnum.Read More
Lítla skrímsl fær vitjan og Stóra Skrímsl er keddur og øvundsjúkur. Teir klandrast og gerast vinir aftur. Teir leita eftir burturmistu skrímslakiskuni og reypa og klintra í trøum …
Lítla skrímsl fær vitjan og Stóra Skrímsl er keddur og øvundsjúkur. Teir klandrast og gerast vinir aftur. Teir leita eftir burturmistu skrímslakiskuni og reypa og klintra í trøum …
Við støði í skaldsligu útsøgnum William Heinesens um Føroyar sum ein heilan heim í einum sandkorni bjóðar Norðurlandahúsið til eina stóra bókmentaráðstevnuRead More
Skjótt verður farið undir seinastu sýningarnar av ELEKTRU á Tjóðpallinum. Skunda tær, um tú eisini vilt uppliva henda háaktuella og hugtakandi leikin.Read More
Eitt sindur av heimaarbeiði áðrenn tú fert til Elektru skaðar ikki. Ættartalvan gevur tær skjótt yvirlit yvir hennara uppruna og familjubond.Read More


text:
07 Vestur spælt venjingardyst á Skála
Afturkomnir av venjingarlegu í Danmark, har seinni dysturin, móti Holstebro, endaði við 3-2 tapi, hava vit júst spælt veningardyst á Skála. Í sera vánaligum líkinum, taptu vit 3-1. Dann skoraði málið.
Á venjingarleguni í sera góðum umstøðum í Jebjerg í Jyllandi, spældu okkara menn tveir venjingardystir. Tann fyri, áður umrøddur á síðuni, endaði við 2-1 tapi móti Herning Fremad. Seinni dysturin varð spældur leygardagin, 2 ferðir 60 minuttir. Vit vóru á odda 2-1, men taptu 3-2. Kanska mest tí, at mótstøðuliðið var í betri formi enn vit. Hørður og Gilli skoraði málini hjá okkum.
Í kvøld hava vit so aftur verið í eldinum, hesa ferð á Skála. Umstøðurnar at spæla vóru rættiliga vánaligar, kalt við nógvum vindi. Av tí sama varð ikki talan um nevnivert fótbóltspæl, men soleiðis er viðhvørt.
Vit høvdu undanvind í fyrra hálvleiki, og Dann skoraði til 1-0 tá einir 15 minuttir vóru spældir. Í seinna hálvleiki, móti vindinum, fingu vertirnir 3 mál, so tilvildarlig sum tey kunnu verða ein tílíkan dag, og vit taptu sostatt 3-1.
Liðið móti Skála:
Byrjanaruppstillingin: Silas Eyðsteinsson; Jóannis á Steig (Niels), Ndende (Martin), Dann Fróðason, Petur G. Dalbø (Fríði); Høgni E. Nielsen, Sølvi Egilsson; Gilli Samuelsen, Janus S. Samuelsen, Jón K. Poulsen (Asbjørn); Ken Fagerberg (Hørður).
Eyka: Martin H. Dam, Martin Tavsen, Asbjørn Heðinsson, Hørður Egilsson. Fríði S. Joensen
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


text:
Niðanfyri sæst hvørjar stovir ið kunnu leigast til ymisk tiltøk. Til ber at leiga heilar hæddir ella einkultar stovir hvør sær.
Á miðhæddini húsast havastovan, fundarstovan, spísustovan og karnappstovan.
Karnappstovan:
Karnappstovan er hjarta á gamla hotellinum, hetta er stovan har okkara gestir møtast, heilsast og skiljast.
Henda stova er kvadratisk við einum karnappi oman í móti sjónum, har til ber at sita dagin langan og droyma seg burt, út á sjógv ella niðan um hagagarð.
Við sínum vøkru skápum, chatolli og konsolborðum úr rósintræð, hevur henda stova eisini tær serstøku grønu Christian IX plyss sofurnar við tilhoyrandi 8 stólum sum boða frá ríkari søgu av Amalienborg.
Somuleiðis hevur henda stova atgongd til spísustovuna, fundarstovuna og geingina, og er hetta orðsøkin til at hon er tað mest nýtta rúmi á Gamla Hotellinum.
Fundarstovan:
Eystasti endin á hotellinum er alt eitt rúm, hóast hetta ikki upprunaliga var soleiðis. Hetta rúm er sera væl egna til fundir og fyrilestrar, og her hava vit eitt stórt fundarborð sum kann hýsa upp til 22 fólk, eisini hava vit alla nýtímans útgerð hesum viðvíkjandi.
Fundarstovan er sett saman av upprunaligum møblum sum eru tilevnaðir av kenda danska snikkaranum Johannes Larssen, sum var sera væl umtóktur frá 1940 til og við 1950.
Spísustovan:
Henda stova er tann minsta av okkara fýra stovun.
Stovan er upprunaliga tilgjørd til 6 gestir, men hóast hetta er møguligt at skoyta uppi borið soleiðis at hon kann rúma 8 gestum.
Hesir spísu stovu møblar stóðu hjá Hans og Mariu Hansen í Sandavági vanliga nevndur “møbil Hans” hetta komst av at hann í mong ár seldi møblar, og keyptu hann og konan hetta spísustovu settið úr Norra uml 1955.
Spísistovan er eisini tann einasta stovan sum hevur atgongd til altanina oman ímóti sjónum, har mynd er tikin av Fredrik kongi saman við konu og døtrum á Føroya vitjan í 1959.
Havastovan:
Við sínum óteljandi grønu litum sum prýða veggir, gólv, gardinur og plantur saman við teimum mongu vindeygunum kennist tað sum náttúran og stovan gerast ein heild.
Hetta er uttan iva tað rúmið á hotellinum sum mest orka er løgd í, veggir og gólv eru hond málaðir við serligum mynstri. Her hava vit so vítt gjørligt roynt og skapa eitt rúm við hugnaligari atmosferu og har gestir okkara veruliga kenna frið, og verður henda stova nýtt til morgunmatar stovu til og til matarsteðg tá fundarvirksemi er
Við tað gamla spísuborði, standa teir 14 eiki- stólarnir hjá Christian IX . sum upprunaliga stava frá á Amailenborg, og prýða enn meir og geva søgu til stovuna